ئەشكەوتەكانی سلێمانی.. كاتێك بەنێو نهێنییەكانی مێژوودا دەگەڕێیت\n06/07/2019 1583 جار خوێندراوه‌ته‌وه\nمرۆڤی كۆن لە سەرەتای چاخی بەردینی كۆندا لە ئەشكەوتەكان نیشتەجێبوون وەك شوێنێكی ئارام لە بەرانبەر مەترسییەكاندا، بەڵام تا ئێستا بەنهێنی لای زانایانی شوێنەوارناسی ماونەتەوە، كە تا ساڵی 1952 نهێنییەكان نەزانراون كاتێك نێرەدەكانی كنەو پشكینین لە فەرەنساو سویسراو بەریتانیا پێشكەوتنێكی بەرچاویان لە بواری زانستی شوێنەوارناسیدا بەدەست هێنا.\nشاری سلێمانی یەكێكە لە گرنگترین شارەكانی عێراق و چەندین ئەشكەوت لەو پارێزگایەدا بونیان هەیە، هەریەكەیان تایبەتمەندییەتی خۆی هەیە لە رووی پێكهاتەو مێژووی زارەكییەوە، كە دانیشتوانە نزیكەكانی نەوە بە نەوە بۆ یەكتری گێڕاویانەتەوە دەربارەی دۆخ و چیرۆكەكانی ئەو ئەشكەوتانە.\nسەرەتا زانای شوێنەوارناس دوروسی كارود لە ساڵی 1958 دەستی بە توێژینەوە كرد لەئەشكەوتەكانی عێراق، ژمارەیەكی زۆر ئاماژەی دەربارەی كۆمەڵە مرۆییەكان ئاشكرا كرد، ئەوانەی لە ئەشكەوتەكاندا نیشتەجێ بوون لە قۆناغی چاخی بەردینی كۆن.\nگوندی قەڵا سەیدەی پارێزگای سلێمانی، بە سروشتە نایاب و دیمەنە جوانەكانی جیا دەكرێتەوە، سەرەرای ئەوەی چیای ماكۆكی لەخۆ گرتووە، كە یەكێكە لە گرنگترین و گەورەترین زنجیرە چیاكان لە پارێزگاكەدا، هەرچەندە لە لووتكەی نزیك دەبیتەوە تێبینی ئەشكەوتێكی درێژ دەكەیت و تیایدا تیشكی رۆشنانی و تۆڕەكانی پەیوەندی نامێنێن.\nدانیشتوانی قەڵا سەیدە دەڵێن: تا ئێستا كەس ناوێری بەنێو ئەشكەوتەكەدا بگاتە خاڵی كۆتایی بەهۆی درێژی كەمبوونەوەی رێژەی ئۆكسجین.\nهەروەها وریا عوسمان –یەكێك لە دانیشتوانی گوندەكە- دەڵێت: ئەو شوێنە گەشتیارێكی زۆر رووی تێدەكەن لە بەهارو جەژنی نەورۆزدا، گوندەكە دەست بەپێشوازیكردنی گەشتیاران دەكات لە هەردوو شاری سلێمانی و هەولێر.\nئەم ئەشكەوتە نیشانەیەكی گرنگی شارەكەیە، دەكەوێتە 13 كلم رۆژهەڵاتی سلێمانی، دووەم كۆنترین ئەشكەوتی باكووری عێراقە.\nبەگوێرەی قسەی دانیشتوانە لۆكاڵییەكان، هۆكاری ناونانی بە هەزار مێرد بەهۆی فراوانییەكەیەوەیەو جێگای نزیكەی هەزار كەسی تێدا دەبێتەوە، هەندێكیش پێیان وایە بۆ تاریكییەكەی نێوی دەگەڕێتەوە.\nلەنێو ئەشكەوتەكەدا ژمارەیەك ئامێرو ئامرازی بەردین دۆزراونەتەوە، كە مرۆڤ لە چاخی بەردینی كۆندا دروستی كردون و یەكێكە لە شوێنە مێژووییەكانی باكوری عێراق ، لە ساڵی 1943 لە فەرمانگەی شوێنەواری عێراق تۆمار كراوە.\nدەكەوێتە دووری 50 كلم لە رۆژهەڵاتی شاری سلێمانی و لە ناوچەی سورداشدایە، ناوچەكە تایبەتەمەندییەتی خۆی هەیە بەوەی بانەكانی سەوزن و بە دەیان كلم درێژ دەبنەوە، سەرەرای بوونی تاڤگەیەك بەبەرزی 3 مەتر.\nلە چیرۆكە ناسراوەكان سەبارەت بەم ئەشكەوتە؛ پەنابردنی سەركردەی كورد شێخ مەحمودی حەفیدی بەرزنجیە لە كاتی هێرشی بەریتانیادا بۆ سەر شارەكە لە بیستەكانی سەدەی رابردوو، كە لەگەڵ خۆیدا چاپخانەیەكی بۆ ئەو ئەشكەوتە بردوەو یەكەم ژمارەی رۆژنامەی –بانگی حەق-ی تێدا چاپكردوە.\nئیسماعیل خەیات، فەرمانبەر لە فەرمانگەی شوێنەوار دەڵێت: ئەشكەوتەكانی سلێمانی پێویستان بە گرنگی پێدانی زیاتر هەیە بەهۆی گرنگییە شوێنەواری و مێژوویی و گەشتساریەكانیانەوە بەتایبەتی بۆ سلێمانی و بۆ عێراق بە گشتی، بە پێویستیشی زانیوە خێرایی بكرێت لە پرۆسەی كنەو پشكینن بۆ ئەوەی بەلگەنامەكانی نێو ئەشكەوتەكان نەفەوتێن و هاوكاری تیمی توێژینەوە بن.


چێنەر عەوڵا: پارێزەر یان ئاژاوەگێڕی هەموو جیهان! – WTARIKURD\nرەنگە لای زۆربەمان سەیر بێ کە دەبیستین ئەمریکا 245 ساڵە دروست بوە، وە لە ڕۆژی دروست بوونیەوە لە کۆی ئەم 245 ساڵە 225 ساڵێ بە شێوەکەی فەرمی لە شەڕدا بەسەر بردوە.\nلە دواین راگەیاندنی وەزارەتی دەرەوەی ئەمریکی، بەریتانیای وەکو نزیکترین و ستراجیترین دۆستی خۆی دیاری کردوە، بەڵام ئایە زانیوتانە کە لە دوای جەنگی جیهانی یەکەمەوە هەتا ئەمڕۆ ئەمریکا پلانێکی ئامادەکراوی هەیە کە ئەگەر ڕۆژێک لە ڕۆژان نێوانیان لەگەل بەریتانیا تێکچوو و بوو بە شەڕیان چۆن ئەم وڵاتە داگیری بکات. پلانەکەش ناوی (war plan Red) پلانی شەڕی سورە، هەمان پلانی بۆ هەریەک لە کەنەدا و مەکسیک و ڕوسیا و چین و بەرازیل ئوسترالیا، واتە تەواوی وڵاتە بەهێزەکانی جیهان هەیە. چونکە فەلسەفەی سیاسەت و سوپایان لەسەر بنەمای (کەس دۆست و دوژمنی هەتا هەتایت نیە) شەڕ چاوەروانکراوە و هەر ڕوودەدات بۆیە ڕێگە مەدە سوپایەکی تەمبەڵ و هێواشت هەبێ. ئەمەش هۆکارە هەر 10 ساڵ جارێک سوپای ئەمریکی لە شەڕێکەوە دەگلێ!\nبەگوێرەی وتەیەکی دۆناڵد رامسڤێڵدی وەزیری بەرگری پێشو. لە دۆکومێنتەکانی لێکۆلینەوەی هێرشەکانی یانزەی سپتەمبەردا هاتوە دەڵێ: ئێمە لەدوای جەنگی دووەمی جیهانیەوە پلانی ئامادەمان هەیە بۆ شەڕکردن لەگەڵ هەر وڵاتێک و هەموو دنیاش وە ساڵانە پلانەکانمان نوێدەکەینەوە، بەڵام پلانمان نەبوو بۆ وەڵام دانەوەی هێرشی دوژمنێکی نادیار کە خاوەنی هیچ سوپا و خاکێک نیە مەبەست شەڕی (تیرۆر و ئەلقاعیدەیە) هەر ئەمەش وایکرد دوای هێرشی 11 ی سپتەمبەر کاتێکی زۆری (27 رۆژ)ی پێچوو تا وەڵامی ئەو هێرشەمان دایەوە لەگەل ئەوەی دەمانزانی کێ ئەو کارەی کردوە. لە کاتێکدا ئەمریکا دەتوانێ لە ماوەی 90 دەقەدا هێرش بکاتە سەر هەر نوکتەیەکی ئەم جیهانە کە پێویست بکات ئەمەش بەهۆی ئەو 800 بنکەی سوپای ئەمریکا کە لە ناوچە جیاجیاکانی جیهان هەیەتی لە بەستەڵەکی باشورو ئایسلەنداوە تا بیابانەکانی سعودیەو و ئەفریقا و دورگە چۆڵەکانی پاسفیک. بۆیە دەبێ ئەمەش ( وەڵام بۆ شەڕی تیرۆر) لە پلانەکانماندا زیاد بکرێ.\nجێگای سەرنجە 58٪ ئەو شەڕانەی کە لە جیهاندا ڕوویانداوە لەدوای دروستبوونی ئەمریکاوە. لەگەل ئەوەی لە نێوان وڵاتانن کە پەیوەندیان بە ئەمریکاوە نیە، بەڵام بە جۆرێک لە جۆرەکان لە کۆتایدا ئەمریکا بە ناراستەوخۆ مەجبوری دەستوەردان دەبێ چ بە فشاری سیاسی و ئابوری یان پێدانی چەک بە لایەنێک لە لایەنەکان وەکو ئەفغان و ئێستاش ئۆکرینەکان یان چەک بە هەردوو لا دەدات وەکو شەری عێراق ئێران. یاخود بۆ رێگرتن لە جینۆسایدی کەمینەیەک وەکو شەری بەلقان لە نەوەدەکان.\nئەمەش لە ساڵی 1890 شەڕی (ئیسپانی- ئەمریکی) هاتە کایەوە کاتێک فلیپینیەکان دژی ئیسپانیا شۆڕشیان دەستپێکرد خەریک بوو وڵاتەکەیان لە ئیسپانیا ڕزگار بکەن، بەڵام ئیسپانیەکان ئەمەیان بە شەرمەزاریەکی گەورە دەزانی کە ئەگەر دانیشتوانی لۆکاڵ بتوانن سوپایەکی گەورەی کۆلۆنیالی وەکو ئیسپانیا دەربکەن دەبێتە هۆی کاردانەوەی وڵاتانی تری داگیرکراو لە ناوچەکەو و ئەفریقاش دژی کۆلۆنیالیزمی ئەوروپی (بەریتانی و فەرەنسی و هۆڵەند…) بۆیە ئیسپانیەکان بە هاندانی بەریتانی و فەرەنسیەکان داوایان لە ئەمریکا کرد کە ئامادەن لە بەرامبەر 20 ملیۆن دۆلاردا فلیپینیان تەسلیم بکەن، بەڵام دەبێ “بەشێوەی شەرێکی گاڵتە بێ واپشان بدەین کە ئەمریکا و ئیسپانیا دەکەونە شەرەوە ئیسپانیا دەدۆڕێ و فلیپین جێ دەهێڵێ ئەمەش بۆ ئەوەی ئابڕووی سوپای ئیسپانی سپیپێست نەچێ کە بەرامبەر خەلکی پێشت زەردی رەسەنی ناوچەکە دۆڕاوە”.\nئەم ڕوداوە دەبێتە سەرەتایەک کە ( 25 )هەمین سەرۆکی ئەو کاتەی ئەمریکا (ویلیام مەکینڵی)لە ژێر کاریگەری پێنج وێنەکەی وێنەکێش تۆماس کۆڵ The Course of Empire بگاتە ئەو بڕوایەی کە ئەمریکا میراتگری ئیمپراتۆریەتی رۆمەکان و ڕۆژئاوایە بە گشتی بۆیە هەموو ئەوانەی ئیسپانیا و بەریتانیا و فەرەنسا لە دەستی دەدەن دەبێ ئەمریکا شوێنی بگرێتەوە، هەر ئەمەش هۆکارە ئەمڕۆ بینا سەرەکیەکانی حکومەتی ئەمریکی هاوشێوەی بیناکانی ئیمپراتۆریەتی ڕۆم دروست کراون. تەنانەت بینای وەزارەتی خەزێنە ئەمریکی رێک کۆپی بینای خەزێنەی ڕۆمای کۆنە.\nئەم کەلتورە ئێستاش بەردەوامە بۆیە پێیان وایە جیهان پێویستی بە پۆلیسێکە ئەو پۆلیسەش لە ئێستادا ئەمریکایە، بۆ ئەمەش پێویستە زۆرترین بنکەو فراوانترین و بەهێزترین سوپات هەبێ بۆ وەڵامدانەوەی روداوەکا گەرنا کەسێکی تر جێگات دەگرێتەوە!\nماوەی چەندە ئەمریکا لەشەردایە\nهاوپەیمانیەتی ستراتیجی ئەمریکی بەریتانی\nبنکەکانی ئەمریکا لە جیهان\nشەڕی ئیسپانی ئەمریکی\nهاوشێوەیی بیناکانی رۆم و حکومەتی ئەمریکا\n– کتێبی پلانی نهێنی ئەمریکا بۆ روخاندنی ئمپراتۆری بەریتانی – گرام سیمۆنس.\n– کێتێبی پلانی سور بۆ داگیر کردنی کەنەدا- نوسینی کێڤن لیپرت


-:ئەرکی بەشی شیکردنەوەی نەخۆشیەکان لە کۆلێژی زانست بریتیە لە\n١- دەستەبەرکردنی بەرزترین ئاستی جۆرێتی وە پاڵپشت کردنێکی زۆر کاریگەر بۆ خزمەتەکلینیکیە کانی نەخۆشەکانی ناوەو و دەرەوە . ئەم پالپشتی کردنە کاریگەر دەبێت لە رێگای خزمەتگوزاری تاقیگەی و لێکدانی لەگەل خزمەتگوزاری تاقیگەیی تایبەت کە ھەڵسەنگاند نەکان و دەستنیشان کردنەکان لە کاتی خۆیدا و بە توانایەکی زۆرەوە ئەنجام دەدات .\n٢- دەستەبەرکردنی بەشداریەکی چالاک لەگەڵ نەخۆشخانەکان وە لە نێوانیاندا زانکۆی نۆلج.\n٣- پشتگیری کردن و رابەرایەتی کردنی توێژینەوە پرۆگرام کراوەکان لە کۆلێژی زانست بە بەشداری کردن لەگەل َدامەزراوەکان وپرۆگرامەکان تویژینەوە و وەرگرتنی دەستپێشخەری سەرەکی لەم بارەیەو.\n٤- دەستەبەرکردنی پشتگیری تاقیگەیی بۆ ھە وڵەزانستی یەکان لەکۆلیژی زانست.\n٥- فراوان کردنی بواری گە یشتن بە دەزگای بە ریۆەبردن بەھۆی تاقیگەیەکی ستاندەرد کە خزمەتگوزاریەکانی چڕو تەواوبیت وەک سەرچاوەیەکی سەرەکی کە ھەموو تەکنۆلوجیا پیشکە وتووەکان و جۆراوجۆرەکان لەخۆبگرێت.\n٦- دەستە بە رکردنی بەرزترین کۆالیتی فیرَکردن , ڕاەَینان وئەزموونی توێژینەوە بۆ قوتابیانی شیکاری نەخۆشیەکان , دانیشتوان, کەسەکان وکۆلیژی زان.\n٧- دانان و پشتگیری کردنی پرۆگرامەکانی فێرکردن بۆ شیکەرەوەی نەخۆشیەکان و کلینیکسازەکان لە سەر ئاستی ناوچەی , نەتەوەی و جیھانی . ئەمەش دەبیتە ھۆی زیاد کردنی ڕوونبینی و بە خشینی ھۆشیاری بۆ خاوەن ئەزموونەکان (شارەزاکان )لە بەشەکەدا ھەروەھا ھەروەک پرۆگرامە کلینیکی یەکانی تر .\n٨- بە دیھێنانی ئەرکی سەرەکی لە کۆلێژی زانست کە بریتیە لە نایابترین خزمەتگوزاری , توێژینەوەو فبَرکردن بۆ قوتابیەکان لە پرۆگرامە کلینیکی و زانستی یەکان , ھەروەھا بە پێ ی پێشەنگی و پیوستی کۆلیژەکە یان نەخۆشخانەکە یان پرۆگرامەکان و یان کۆمەلگە .\n٩- فراوان کردنی ئاستی بەشداری کردن و پشتگیری کردنی زانکۆی نۆلج لە سەر ئاستیکی ھەریمی و نەتەوەیی و جيهان.\n( تێڕوانین )\nبۆ بەشی شیکاری نەخۆشیەکان\nتێڕوانینی بەشی شیکاری نەخۆشیەکان ئامانجی پایەداری یە لە خزمەتی کلینیکی و توێژینەوە و فێرکردن لە میانەی ئەو پرۆگرامە زانستی و کلینیکی یەی کە لە کۆلێژی زانست دارێژراوە بۆی . ئەم بەشە پاڵپشتی پێشکەوتنی ستراتیژی بەرنامە دارێژراو دەکات و دەبێتە پێشەنگ بۆ بواری کلینیکی و توێژینەوەو سەرکردایەتی کردن و چالاکیە پەروەردەیی یەکان . ئەم بەشەدەبیێتە مەرامێک ( ھیوایەک ) بۆ مەشق کردوەکان و فاکەلتی یەکە . بەشی شیکردنەوەی نەخۆشیەکان دە بێتە ئاوێنەیەک بۆ سەرکەوتن و ستاندەری بەرز لە زانکۆی نۆلج وەک سەرچاوەیەکی سەرەکی بۆ دامەزراوەیەکی توێژینەوە پەروەردەی نایاب .


هێڤیدار ئەحمەد: سەرۆکی حکوومەت دڵنیایی پێداین\nMON, 21 SEP 2020 05:15 Erbil, GMT +3\nWED, 15 JAN 2020 17:10 | KDP.info\nھەولێر -KDP.info- جێگری سەرۆكی لیژنەی داراییی پەرلەمانی كوردستان ڕایگەیاند، هه‌ركاتێك ئه‌م پڕۆژه‌یاسایه كه‌وته وارى جێبه‌جێكردنەوە، له‌و داهاته‌ى كه ده‌گه‌ڕێنه‌وه بۆ حكوومه‌ت، ئه‌وله‌ویه‌ت بۆ ئه‌وه‌یه حكوومه‌ت مووچه‌ى ئه‌وانه به‌رز دەكاته‌وه، كه مووچه‌یان كه‌مه. دەشڵێ، حكوومه‌ت هه‌ر سێ مانگ جارێك ڕاپۆرتێك له‌سه‌ر هه‌نگاوه‌كانى جێبه‌جێكردنى ئه‌م پرۆژه‌یه ده‌داته په‌رله‌مان.\nدوای تەواوبوونی خوێندنەوەی دووەم بۆ پڕۆژەیاسای چاكسازی، سبه‌ى پێنچشه‌ممه 16ى 1ى2020، خوێندنه‌وه‌ى كۆتایى بۆ پرۆژه‌یاساكه ده‌كرێت و ده‌خرێته ده‌نگدانه‌وه و، لە کۆبوونەوەکەدا هیچ گفتوگۆ و پێشنیازێكیش ناخرێتە ڕوو.\nھێڤیدار ئەحمەد، جێگری سەرۆكی لیژنەی داراییی پەرلەمانی كوردستان، لە لێدوانێكدا به ماڵپەڕی فەرمیی پارتی دیموكراتی كوردستانى ڕاگەیاند، دەرکردنی ئه‌و پرۆژه‌یاسایه ئه‌وه‌نده گرینگ نییه، به‌ڵكو گرینگییه‌كەی له جێبه‌جێكردنیدایه، بۆ ئه‌م مه‌به‌سته‌ش قسەیان له‌گه‌ڵ سه‌رۆكى حكوومه‌ت كردووه و به‌ڕێزیان دڵنیایى داوه و پێی ڕاگه‌یاندوون، كه ''دڵنیا بن زۆر به‌جدى ئه‌م پڕۆژه‌یاسایه جێبه‌جێ ده‌كه‌ین.''\nهاوكات جه‌ختیش ده‌كاته‌وه: "بۆ ئه‌وه‌ى دڵنیا بین له جێبه‌جێكردنى ئه‌م پرۆژه‌یاسایه، حكوومه‌تى هه‌رێمى كوردستان، هه‌رسێ مانگ جارێك ڕاپۆرتێك له‌سه‌ر هه‌نگاوه‌كانى جێبه‌جێكردنى ئه‌م پرۆژه‌یه ده‌داته په‌رله‌مان، جگه له‌مه‌ش، به‌پێی په‌یڕه‌وى ناوخۆى په‌رله‌مان، په‌رله‌مانى كوردستان چاودێریى جێبه‌جێكردنى یاساكه ده‌كات."\nپه‌یوه‌ست به بڕگه و مادده‌كانى پڕۆژه‌یاساكه‌ش، ئەو ئەندامەی فراکسیۆنی پارتی ئاماژه به خاڵه‌كانى پرۆژه‌یاساكه کرد و ڕایگەیاند: ''ئه‌وانه‌ى له ده‌ره‌وه‌ى یاسا دامه‌زراون و پله‌یان به‌رز كراوه‌ته‌وه، یان دوو مووچه، یاخود زیاتریان هه‌یه، گرێبەستەکانیان هه‌ڵده‌وه‌شێته‌وه و مووچەکانیان ده‌بڕدرێت."


سه‌عدوون كاكه‌یی كلیپێكی نوێ بڵاو ده‌كاته‌وه\nوەزیری گواستنەوە هەوڵی کەمکردنەوەی نرخی کارتی مۆبایل دەدات\nکۆڕبەندی داڤۆس بە بەشداریی سەرۆکی هەرێمی کوردستان دەست بەکارەکانی دەکات\nلایەنگرێکی پارتی لە لایەن کەسانی نەناسراوەوە شەهید کرا\nپێویستە حکوومەت گرنگییەکی زۆر بە سەگی پشدەر بدات\nزۆزك تاهیر 29/09/2019 - 23:21 بڵاوکراوەتەوە لە هەمەجۆر\nراهێنەرێکی سەگ ئاماژە بەوە دەدات، کە خەڵکێکی زۆر ئێستا سەگ بە مەبەستی هاوڕێیەتی و پاسەوانی بەخێو دەکەن و رۆژانەش چەندین کەس بۆ راهێنانی سەگەکانیان پەیوەندیی پێوە دەکەن، لە بەرامبەردا بۆ هەر خولێکی راهێنان، 400 بۆ 600 دۆلار وەردەگرێت، دەشڵێت: ”سەگی کوردی، بەتایبەت پشدەر، زۆرترین ئاستی زیرەکیی تێدایە و بۆ گشت بوارێک بەکار دێت“.\nرزگار فەرهادی، تەمەن 24 ساڵ، دەرچووی ناوەندییە، لە منداڵییەوە ئارازووی بەخێوکردنی سەگی هەبووە، لە ساڵی 2010وە بووەتە راهێنەری سەگ، وەک باس دەکات، بەهۆی پێگەی یوتووبەوە خۆی فێری راهێنانی سەگ کردووە و فێرگەیەکی راهێنانی سەگی داناوە و تا ئێستا راهێنانی بە سەدان سەگ کردووە، ئێستا حەوت سەگی بۆ راهێنان لایە، دەشڵێت: ”بەرپرسان کە تەلەفۆن دەکەن، کە باسی پارە دەکەم، وا هەست دەکەن ئەو کارە هیچ ماندووبوونێکی تێدا نییە، زیاتر بەدوای کاری بەخۆڕایی دەگەڕێن، بەڵام هاووڵاتییانی ئاسایی زۆر سەگ دێنن، هەم بۆ گوێڕایەڵی و ئاقڵیی، هەمیش بۆ پاسەوانی“.\nتێچووی راهێنانی سەگ، بەگوێرەی جۆر و تەمەنی سەگەکە و جۆری راهێنانەکە گۆڕانکاریی بەسەردا دێت، بۆ نموونە، راهێنانی گوێڕایەڵی و پاسەوانی جیاوازە، ئەگەر تەنیا گوێڕایەڵی بێت، ئەوا بە خەرجیی خواردنەوە، نزیکەی 500 بۆ 600 دۆلار بۆ یەک مانگ وەردەگیرێت، بۆ پاسەوانییش، تەمەنی سەگەکە بڕیار دەدات، ئەگەر تەمەنی سەرووی ساڵێک بێت، ئەوا زۆر ماندوویان دەکات، بەڵام تەمەنی شەش بۆ حەوت مانگ بێت، باشترین کاتە بۆ راهێنان، چوار مانگیش لای دەمێنێتەوە، تاکوو هیچ ترسێکی نەمێنێت و لە هیچ نەگەڕێتەوە، لەبەرامبەردا 400 بۆ 700 دۆلار وەردەگرێت، سەرباری جیاوازیی جۆری سەگەکە و راهێنانەکە، سەگی بنەچە تێچووی گرانترە، رزگار دەڵێت: ”بۆ نموونە سەگێکی مالێنوا، گوناهە پارەیەکی کەم وەربگیرێت، چونکە سەگی مالێنوای راهێنراو، پارەیەکی خەیاڵی دەکات و جیاوازە لەگەڵ سەگی دیکە“.\nئەو راهێنەرە، باس لە باشترین جۆرەکانی سەگ بۆ راهێنان لە کوردستان دەکات، وەک سەگی مالێنوا، چونکە مێشکی لە ئاستی زیرەکیدا باشە، وشەکان زوو وەردەگرێ، دواتر جێرمان شیپەرە، بەتایبەت بۆ بۆنکردن بەکار دێت، بەڵام مالێنوا زیاتر بۆ پاسەوانیی تایبەت بەکار دێت و (قفڵی بەهێزە)، هەرچی رۆدوایلەر و دۆبرمانە، زیاتر بۆ کێڵگە و باخە تایبەتییەکان بەکار دێن، ئەویش بەهۆی کێش قورس و بڵندییان، هەروەها زیاتر خۆراک دەخۆن، بۆیە زیاتر بۆ فەرمانگە ئەمنییەکان بەکار دێن، چونکە خەرجییان زۆرە و بە هەموو کەسێک ناکرێت. جەختیش لەوە دەکاتەوە، کە سەگی پشدەریی خۆمان، زۆر باشتر لەو سەگانە راهێنان وەردەگرێت، بەڵام دەڵێت: ”بەهۆی بێ خزمەتی و بێگانەپەرستیی خۆمان، ئەو سەگە باشەمان فەرامۆش کردووە“.\nرزگار فەرهاد، خاوەنی قوتابخانەی راهێنانی سەگ، گلەیی لە بڕیاری خەساندنی سەگە بەڕەڵاکان دەکات، پێی وایە بۆ چەند ساڵێکی دیکە هیچ سەگێک نامێنێت و دەبێت لەدەرەوە بە سوپاسەوە و بە پارە سەگ هاوردە بکرێت، بۆیە بە پێویستی دەزانێترکە حکوومەت شوێنێک دروست بکات و ئەو سەگان بگرێتە خۆی، وەک زۆربەی وڵاتان، شوێنی تایبەت بۆ سەگ و پشیلە هەیە، چونکە سیستەمی ژینگە دەپارێزن: ”ئێستا ئەگەر بێیە سەر راستییەکەی، سەگی پشدەر یەکەمە و هیچ رکابەری نییە لە هەموو جیهان، هەم لە رووی ئاقڵی و ئاستی زیرەکی و هەمیش لە رووی هێزەوە، بەڵام بەداخەوە ئێمە تەنیا بۆ شەڕکردن بەکاری دێنین. سەگی پشدەر لە رووی بۆنکردنەوە وەک جێرمان شیپەرد، ئەگەر راهێنانی بکات، زیرەکە، بەڵام بەهۆی لاشە گەورەکەیەوە، ناتوانرێت بۆ فڕۆکەخانە، بازگە و فەرمانگەکان دابنرێت، کەچی لە ئاستی زیرەکی و وەرگرتنی زانیاری و راهێنان، هاوشێوەی نییە، بەتایبەت بۆ دۆزینەوەی تاوانبار لەنێو دارستانەکان هاوشێوەی نییە، هەروەها بۆ پاسەوانیی تایبەتیش بێ وێنەیە“.\nئەو راهێنەرە تەنانەت دەڵێت: ”ئەو سەگە بەرەڵایانەی سەر شەقامەکانیش، ئاستی زیرەکییان بەرزە و دەتوانن راهێنان وەرگرن، سەگی کوردی سەگێکی زۆر ئاقڵە، زۆر زوو فێری راهێنان دەبێت، بەتایبەت ئەگەر لە تووتکەییەوە بێت، بە هەمان شێوەی بیانی فێر دەکرێن و زوو فێر دەبن، بۆیە پێویستە حکوومەت گرنگی بە سەگی خۆمانە بدات“.\nرزگار فەرهاد، دانیشتووی شارەدێی دیبەگەیە، جەخت لەوە دەکاتەوەرکە خۆشەویستیی سەگی خۆماڵی، وای لێ کردووە کە گرنگی بە سەگ بدات، تا ئەو ئاستەی بووەتە راهێنەری سەگ، ئەو هەفتەی چەند جارێک دەچێتە خواردنگەکان، پاشماوەی خواردنەکان بۆ سەگە بەڕەڵاکان دەبات: ”زیاتر لە 30 سەگی سەر شەقامەکان بەخێو دەکەم، ئەوانەی کە دێنە لام و سەگ بەخێو دەکەن، زیاتر ئەو کەسانەن کە خۆشەویستییان بۆ ژینگە هەیە و رێز لە گشت ئاژەڵان دەگرن، دەزانن ئەو ئاژەڵە بێ زمانانە، چەند پێویستیان بە چاودێرییە“.


كاديرێكی پارتی له‌سه‌ر لوتكه‌ی چیا به‌هۆی جه‌ڵته‌ی دڵ گیانی له‌ده‌ستدا\n16/4/2018 - 09:32\nبه‌هۆی سه‌ختی چیاكه به وڵاخ ته‌رمه‌كه له چیاكه ده‌هێنرێته خواره‌وه\nئێواره‌ی دوێنێ كاديرێكی پارتی دیموكراتی كوردستان له كاتی چوونی بۆ كۆكردنه‌وه‌ی گژو گیای به‌هاره بۆ زنجیره چیای پشده‌ره ڕه‌قه و له كوێستانه‌كانی پیرانان و له سه‌ر لوتكه‌ی چیای وێجێ جه‌ڵته لێیده‌دات و به‌هۆیه‌وه گیان له ده‌ست ده‌دات.\n"سه‌عد سلێمان" كارگێڕی لقی 11 ی پارتی دیموكراتی كوردستان به ماڵپه‌ری ده‌زگای سه‌ته‌لایتی كوردستانی راگه‌یاند: به داخه‌وه دره‌نگانی ئێواره‌ی دوێنێ كاديرێكی لقه‌كه‌مان كه كارگێڕ ڕێكخراوی ناوچه‌ی سه‌نگه‌سه‌ره به ناوی (زرار ئه‌بوبه‌كر ساڵح) ناسراو به (زراری كاكی به‌كری)، له دایكبووی ساڵی 1971ی ناحیه‌ی سه‌نگه‌سه‌ره، له سه‌ر لوتكه‌ی چیای وێجێ له كوێستانی پیرانان دوای دوای ماندووبوونێكی زۆر له گه‌ران به دوای گژوگیای به‌هاره له گه‌ڵ هاوڕێكانی پشوو وه‌رده‌گرن پشت به به‌ردێكه‌وه ده‌دات و دوای ئه‌وه‌ی هاوڕێكانی بانگی ده‌كه‌ن بۆ جوڵه‌كردن و چوونه خواره‌وه له چیاكه ناوبراو وه‌ڵام ناداته‌وه كه نزیك ده‌بنه‌وه لێی ده‌بینن گیانی له ده‌ست داوه.\nراشیگه‌یاند: به‌هۆی سه‌ختی چیاكه‌و نه‌بوونی هۆیه‌كانی هاتووچۆ به وڵاخ ته‌رمه‌كه له چیاكه ده‌هێنرێته خواره‌وه‌و ڕه‌وانه‌ی نه‌خۆشخانه‌ی فریاكه‌وتنی قه‌ڵادزێ ده‌كرێ، دوای پشكنینی پزیشكی ده‌رده‌كه‌وێ ناوبراو به هۆی جه‌ڵته‌ی دڵه‌وه ده‌ست به‌جێ گیانی له‌ده‌ستداوه.\nهه‌روه‌ها ڕاشیگه‌یاند: دوای توێكاری كردن بۆی، ته‌رمه‌كه‌ی ڕاده‌ستی بنه‌ماڵه‌كه‌ی كراوه‌ته‌وه و له گۆڕستانی گه‌وره‌ی سه‌نگه‌سه‌ر به ئاماده‌بوونی كۆمه‌ڵانێكی زۆر له خه‌ڵكی ناوچه‌كه به خاكسپێردراوه.


ژیان لە فەرهەنگدا: ڕێنواز نامیق\nئەو کاتەی باس لە هونەری شێوەکاری دەکەین، مەرجە پەیوەندی نێوان ڕەنگ و دیمەنەکان خوێندنەوەیان بۆ بکرێت، مەرجە ورد و درشتی پەیوەندییەکانی نێوان ڕەنگ و خەون و فڵچە و تەختی تابلۆ، تاوتوێ و شەن و کەو بکرێن.\nچۆن دەتوانین شاکارە هونەرییەکان لە کارە ئاساییەکان جیا بکەینەوە؟\nئالێرەوە ئەرکی خوێندنەوەی تابلۆکان دەست دەستپێدەکات تا ئێمەی بینەر بە دنیابینی هونەرمەند ئاشنا بکات.\nنکوڵی ناکرێت لەوەی لە ناوەڕاستەکانی سەدەی بیستەمدا، پاش تێپەڕبوونی نزیکەی 50 ساڵ بەسەر تەمەنی مۆدێرنەدا، دەیان ڕێبازی هونەریی لە جیهانی شێوەکاریدا هاتنە ئاراوە ، کە دەکرێت بگوترێت لەو کاتانەوە، بەکارهێنانی هەندێک مەتریاڵ لەم ژانرە هونەرییەدا جۆرێک بووە لە سەرکێشیی هونەرمەند، یانیش بڵێین، دیدی خودی هونەرمەندان لەسەر فۆرم و ناوەڕۆکی تابلۆ، پرسیارگەلێکی زۆری بە دوای خوێدا هێناوە، لە کاتێکدا لە هەر یەکێک لەو ڕێبازانەدا هێندەی توانراوە توخمەکانی ناو تابلۆ پارێزراون کە هەر هەمووشیان پێکەوە ئیستاتیکا لە چاوی بینەردا پێکدەهێنن، بە ئەندازەیەک دەشێت تابلۆیەک لەوپەڕی دنیاوە توانیبێتی ڕێچکەی هونەریی لەمپەڕی دنیادا بگۆڕێت، یان پەرەی پێدابێت.\nمیوانی بەرنامە: ڕێنواز نامیق، هونەرمەندی شێوەکار\nئەزموونە هونەرییەکان زۆرن و بە بەرنامەیەک و دووان و سیان ناتوانرێت کۆتاییبهێنرێت بە باسکردنی ئەزموونەکانی هونەرمەندان.\nبێگومان هونەری شێوەکاری هێندە گرنگە کە دەکرێت وەک بەشێکی دانەبڕاوی شارستانییەکان سەیر بکرێت، بەڵام تێگەیشتن و چێژ وەرگرتن لەم هونەرە، شتێکی خۆڕسکانە نییە، لەو سۆنگەیەوەی ناتوانرێت بە خێرا تەماشاکردنێک هەرچی مانا و باسەکانی ناو تابلۆیەک هەن، لە هزردا کۆیبکەینەوە.\nلەبیرمان نەچێت، تێگەیشتن لە تابلۆیەک هیچی کەمتر نییە لە تێگەیشتن لە کتێبێک.\nزۆر جار لە پێشانگاکاندا کاتێک لە تابلۆیەکی بۆ نمونە ئەبستراکت ڕادەمێنیت، گوێت لە قسەی بینەرێکی ئەو پێشانگایە دەبێت و دەڵێت "نازانم بۆ ئەمە ناونراوە هونەر، هەموو کەسێک دەتوانێت ئەم کارە بکات." بەڵام ئایا وایە؟\nکاتێک پرسیار لەو بینەرە دەکەیت، ئایا دەتوانێت باست لە مۆدێرنە یان لە هەر ڕێبازێکی تری هونەریی بۆ بکات، یان باست لە کارکردن بۆ بکات لەو واڵاییە ئازد و کراوەیەدا کە چ مانا و بەهایەکی هەیە، بە دڵنیاییەوە دەڵێم نا، ناتوانێت نە قسەی لەسەر بکات و نە پاساوێکی بابەتیانەشی هەبێت بۆ ئەو جۆرە لێدوانانەی. بۆچی؟ چونکە ئەو جۆرە بینەرانە لە ئەرکی بینەر تێنەگەیشتوون.\nلێرەدا گرنگە بزانرێت لە تابلۆ هونەرییەکاندا، هونەرمەند چۆن کاری لەسەر دروستکردنەوە و داڕشتنەوەی ماناکان کردووە بەو شێوازەی خودی هونەرمەند خۆی بڕوای پێیەتی، جا ئا لێرەوەیە کە پەیوەندییە ئۆرگانییەکانی نێوان هونەرمەند و بینەر دروست دەبن، ئەم پەیوەندییە ئۆرگانیەشە دەبێتە یەکێک لەو هۆکارانەی وەها دەکەن، بینەر لە تابلۆ هونەرییەکاندا بە شوێن مانای تریشدا بگەڕێت.\nئایا لە هونەری شێوەکاریی کوردیدا، توانراوە مانای نوێ بۆ ژیان بخرێتە بەردەم بینەرانی؟\nئایا مەرجە لە تابلۆکاندا شانبەشانی هونەری هاوچەرخانە، ڕەسەنایەتی پارێزراوبێت؟\nئایا تابلۆکان دەتوانن خۆیان وەک ڕووبەرێک بۆ خەیاڵی مرۆڤی بیرکەرەوە بناسێنن؟\nڕێنواز نامیق، هونەرمەندی شێوەکار، لە بەرنامەی ئەم هەفتەیەی ژیان لە فەرهەنگدا وەڵامی ئەم پرسیارانە و ژمارەیەک پرسی تریش دەداتەوە:


Wednesday, 10.14.2020, 22:44\nکاتێ بڕی ١٠٠ دۆلاری ئەمریکی ئەنێریتەوە بۆ کوردستان لەڕێگەی بانکی western union وە ، وەرگر تەنها بڕی ٧٠ – ٧٥ دۆلار وەرئەگرێ. واتە نزیکەی ٢٥ بۆ ٣٠ دۆلارێك ئەدزرێ، ئەم دزیەش لەکاتێکدایە کە وەرگر پارەکە تەنها بە دیناری عێراقی ئەدەنێ و دەستێکی تەڕ ئەنێن بە پاشەلیدا.\nسەرباری ئەوەی نێردەر جگە لەو ١٠٠ دۆلارەی ئەینێرێ ٢ بۆ ٣ دۆلار هەقی ناردنەوەکەی ئەدا، کەچی دزەکانی کوردستان نووقرچێکی گەورە لەو ١٠٠ دۆلارە ئەدەن و کەسیش ناوێرێ بڵێ لەل. کەسیش ناڵێ کاکە ئەو بە دۆلار بۆ منی ناردوە و بۆ ئێوە ئەو عەزیەتە ئەکێشن و بۆم ئەگۆڕنەوە بە دینار، ئێ ناکرێ هەر بە دۆلار بمدەنێ؟!\nهەڵە نیم گەر بڵێم ئێمەی دەرەوەی کوردستان هۆکاری دواخستن و نەکردنی شۆڕش و ڕاپەڕین و گۆڕانکارین، ئەوە ئێمەیەن خوێنی گەش ئاڵ بەجەستەی گەندەڵی دەسەڵاتدارانەوە، ئەبزوێننین.. ئەوە ئێمەین لەڕێگای خۆشەویستی بۆ کەس و کارمان و یارمەتی دانیان وامان لە خەڵکی خۆمان کردوە بەهەموو شتێك ڕازی بێ و نقە لەخۆی ببڕێ دەرهەق بەو هەموو دزی و گەندەڵیەی دەسەڵات،لێیان ئەکا.. ئەوە ئێمەین فێری تەمەڵیمان کردوون و ئەرکی دەسەڵاتمان لەسەر دەسەڵاتدار سووك کردوە و نەمان هێشتوە کەس مۆڕەیان لێ بکەن و لێیان تووڕە ببن. ئەوە ئێمەین دۆلار ئەنێرینەوە و دەسەڵاتیش لەم لاوە ئەینێرێتەوە بۆ ئەمریکا و ئەوروپا و بازاڕی خۆمان نابووت ئەکەن. ئەی چارە چیە،، خۆ ناکرێ پشت بکەینە خزم و کەس و کارمان و خۆمان لێرە باش بژین و ئەوانیش بە پێچەوانەوە،، ئەمە بیرکردنەوەی زۆربەمانە و کەم تا زۆر یارمەتیمان ناردۆتەوە بۆیان، بەڵام ئایا کاتێ کار بگاتە ئەوەی دزی لەیارمەتی بکرێ و ئەو بڕە پارەیەیەی بۆ مەبەستی نەخۆشی و خێرخوازی و شتی ترەوە بنێردرێتەوە و ئاوای لێ بەسەر بێ، ئێدی ئەبێ لایەنی نێردەر و وەرگر هەڵوەستەیەکی قووڵ وەربگرن بگەڕێن بەدوای ئەڵتەرناتیڤێکی گونجاو کە نەشیش بسووتێ و نە کەباب.\nدەسەڵاتێ دزی لە نەخۆش و پەککەوتە وکەنەفت بکا، دەسەڵاتێ دزی لە هەژار ولێقەوماو بێ مووچە بکا، دەسەڵاتێ دزی لە مناڵی نەوجەوانان و بێ لانە و بی ناز بکا، دەسەڵاتێ دزی لەکرێکارێ بکا لە بایەنیەوە تا ئیوارێ چەند دۆلارێکی دەست بکەوێ و ئامادە بێ یارمەتی خەڵکانی تری لێ بدا، ئەوا شایەنی ئەوەیە تەفرو توونای کەی.\nمێژووی ڕاپەڕین و ستەم دژ بەدز و خاین و نیشتمان کاولکەر و دیکتاتۆرەکان زۆربەی کات هۆکارەکەی نەبوونی ئازادی و دزینی ئابوورییەکەی بوە، ئەوڕۆ لە کوردستان نە ئازادی هەیە و نە مووچە، ئەوەی ئەو لاسەنگیەی هێشتۆتەوە ئەو بڕە پارە کەمەیە کە لەدەرەوەی ووڵات بۆیان ئەچێتەوە ، گەر بێت لەمەو لا ئەو یارمەتیە نەچێتەوە وەیان ئەوان لەشوێنێکی تر ئەو پارەیە وەربگرن بۆ ئەوەی دزەکان کەڵکی لێ وەرنەگرن، ئەوا کارێکی باشە.\nدەبا هەموان بگەڕێین بەدوای وەڵام و بزانین چی بکەین لەمەو دوا بۆ ئەوەی هەم یارمەتیەکان بەردەوام بێ و هەروەها دەسەڵاتی دزیش هیچ لەو یارمەتیە نەدزێ.


یوراوا ڕێد دایمۆندز - Soccer - Yariga - Results, fixtures, tables and statistics\nیوراوا ڕێد دایمۆندز\nسێرێزۆ ئۆساکا Consadole Sapporo گامبا ئۆساکا جوبیلۆ ئیواتا کاشیما ئانتلێرس کاشیوا ڕێیسۆل کاواساکی فرۆنتەیل ناگۆیا گرامپوس Sagan Tosu سانفرێنسی هیرۆشیما Shimizu S-Pulse Shonan Bellmare تۆکیۆ یوراوا ڕێدز V-Varen Nagasaki ڤێگالتا سێندای Vissel Kobe یۆکۆهاما مارینۆ\n16/05/18 یوراوا ڕێدز 1 - 0 سانفرێنسی هیرۆشیما بینینی ڕووداوەکان زانیاری زیاتر لەسەر ئەم یارییە\n19/05/18 گامبا ئۆساکا 0 - 0 یوراوا ڕێدز زانیاری زیاتر لەسەر ئەم یارییە\n02/06/18 Ventforet Kofu 2 - 0 یوراوا ڕێدز بینینی ڕووداوەکان زانیاری زیاتر لەسەر ئەم یارییە\n06/06/18 یوراوا ڕێدز 3 - 0 YSCC زانیاری زیاتر لەسەر ئەم یارییە\n09/06/18 یوراوا ڕێدز 2 - 1 Ventforet Kofu بینینی ڕووداوەکان زانیاری زیاتر لەسەر ئەم یارییە\n11/07/18 یوراوا ڕێدز 12 : 00 Matsumoto Yamaga زانیاری زیاتر لەسەر ئەم یارییە\n18/07/18 یوراوا ڕێدز 12 : 30 ناگۆیا گرامپوس زانیاری زیاتر لەسەر ئەم یارییە\n22/07/18 سێرێزۆ ئۆساکا 12 : 00 یوراوا ڕێدز زانیاری زیاتر لەسەر ئەم یارییە\n28/07/18 سانفرێنسی هیرۆشیما 12 : 00 یوراوا ڕێدز زانیاری زیاتر لەسەر ئەم یارییە\n01/08/18 یوراوا ڕێدز 12 : 00 کاواساکی فرۆنتەیل زانیاری زیاتر لەسەر ئەم یارییە\nش. نیشیکاوا 32 years old 15 0\nماکینۆ 31 years old 14 1\nمۆریواکی 32 years old 1 0\nیوکی ئابێ 36 years old 8 0\nکاشیواگی 30 years old 14 0\nت. لی 32 years old 9 0\nJ1 League یابان 5\nخولی پاڵەوانەکانی ئاسیا ئاسیا 2\nJ-League Cup یابان 2\n13 یۆکۆهاما مارینۆ 15 -1 17\n14 یوراوا ڕێدز 15 -1 17\n16 گامبا ئۆساکا 15 -5 15\nسایتاما ستادیۆم ٢٠٠٢


کرێکارێک لەتەقینەوەی کارگەکە گیانی لەدەستدا - تۆڕی میدیایی خەڵک\nلەناوچەى تانجەرۆی شاری سلێمانی تەقینەوەیەک لەنێو کارگەیەکی ئاسندا ڕوویدا، کە لەئەنجامدا سێ کەس برینداربوون و کەسێکیش گیانی لەدەستدا.\nپێشتر (خەڵک) بڵاویکردەوە، کە لەئەنجامی تەقینەوەکەدا چوار کەس برینداربوون، بەڵام پاشئەوەی بەئۆتۆمبێلێکی تایبەت گەیەندرانە نەخۆشخانەى شار کەسێکیان گیانی لەدەستدا.\nسامان نادر بەڕێوەبەری فریاکەوتنی خێرای سلێمانی بە(خەڵک)ی ڕاگەیاند، لەئەنجامی ئەو تەقینەوەیەدا کەسێک گیانی لەدەستداوە و سێ کەسیش بریندارن.\nئاماژەى بەئەوەشدا، سەرەتا کە زانیارییان پێگەیشت چوار کەس برینداربوون، بەڵام دواتر کەسێکیان بەهۆی سەختی برینەکەیەوە گیانی لەدەستدا.\nباسی لەئەوەشکرد، ئەو کەسانە لەکارگەکە کرێکاربوون و تەمەنیان لەنێوان ١٧ بۆ ٣٠ ساڵدایە.\nئەوەشی ئاشکراکرد، کرێکارەکان عەرەبن و لەکاتی کارکردندا ڕووداوەکەیان بەسەرهاتووە.


چەند سەرنجێک لەسەر بۆچوونەکانی شۆپنھاوەر دەربارەی ژن – sulyon.com\nچەند سەرنجێک لەسەر بۆچوونەکانی شۆپنھاوەر دەربارەی ژن\nCênder April 28, 2022\nنووسینی: ئەحمەد مەعروف\nئارسەر شۆپنھاوەر فەیلەسوفی ئەڵمانی سەدەی ھەژدە و خاوەنی فەلسەفەی پێسیمیزم، یەکێکە لە کاریگەرترین و گەورەترین فەیلەسوفانی مێژوو. شۆپنھاوەر لە ساڵی ١٧٨٨ لە خێزانێکی خانەدان و دەوڵەمەند ھاتۆتە دنیاوە، باوکی سەوداگەر و دایکی ھونەرمەند و نووسەر بووە. لە دوای تەواوکردنی خوێندنی ئامادەیی دەچێتە بەشی پزیشکی بەڵام ھەرزوو ڕووی ژیانی بەرەو فەلسەفە ھەڵدەکات و توانای خۆی لەو بوارەدا بەرەوپێش دەبات. لە ماوەیەکی کەمدا فەلسەفەی ئەفلاتوون و کانت بە تەواوی موتاڵا دەکات کە دواتر کاریگەریی لەسەر فەلسەفەکەی جێدەھێڵێت. شۆپنھاوەر لە ماوەی ژیانیدا زۆربەی شارەکانی ئەورووپا گەڕابوو بەمەش ئاشنایەتییەکی باشی لەگەڵ زۆربەی کولتوور و زمانە جیاوازەکاندا ھەبووە، هەروەها ئاگاداری مەینەتی و ئازارەکانی خەڵکی سەردەمەکەی خۆی بووە. ئەو وەک مامۆستای زانکۆ و لێکۆڵەرەوەیەکی فەلسەفی ژیانی بەڕێکرد، کۆتاییەکانی ژیانیشی بە ئارامی لەگەڵ ئاتمان(سەگەکەی) بەڕێکرد تا لە ساڵی ١٨٦٠ ماڵئاوایی لە ژیانی تەنھایی و مەینەتباری کرد. ئەوەی گرنگە خوێنەر ئاشنای بێت ئەوەیە کە فەلسەفەی شۆپنھاوەر دیوە ھەرە تاریک و ڕەشەکەی ژیان و بوونمان بۆ بەیان دەکات لەگەڵ ئەوەشدا کە ژیانی مرۆیی بێئاکامە و دەرەنجامەکەشی مەرگەساتە. ئەو وەک فەیلەسوفێکی ڕەشبینی سەدەکەی خۆی، دژی ھەموو ئەو بیرکردنەوانە وەستا کە جەختیان لەسەر پاکبوونەوە و دروستکردنی بەهەشتێکی زەمینی. کتێبی “جیھان وەک ویست و وێنا” یەکێکە لە شاکارە مەزنەکانی شۆپنھاوەر تیایدا بە ووردی باس لە ژیانی مرۆیی و کردە ئەخلاقی و نائەخلاقییەکان دەکات، موتاڵای ھەموو ئەو پاڵنەر و کارتێکەرانە دەکات لە چوار بەشی جیادا.\nشۆپنھاوەر هەر لە زووەوە بەرانبەر ژن لە پەیوەندییەکی باشدا نەبووە، بەھۆی ئەمەشەوە ئایدیاکانی دەربارەی ژن کەمێک ڕقاویی و توندن، لە زۆر شوێنیشدا بە ھەڵەدا چووە. ھۆکار بۆ ئەمەش؛ لەلایەک شۆپنھاوەر کە بۆ ماوەی٢٤ ساڵ لەگەڵ دایکیدا پەیوەندی دەپچڕێت، بەھۆی ھەندێک ئاکاری دایکی کە لەو سەردەمەدا شیاو نەبووە، کاریگەرییەکی گەورەی لەسەر ھەست و سۆزی شۆپنھاوەر جێهێشتووە و هەر لەو تەمەنەشدا لە ئەوینی دایکایەتی بێبەش بووە. لە لایەکی تریشەوە ھەرگیز ژیانی هاوسەرگیریی پێک نەھێناوە و خێزان و منداڵی نەبووە، چونکە پێی وابووە تەنھا خۆی دەبێت پرەنسیپ و بەھاکانی خۆی دیاری بکات. ئەمانە ھەردووک کاریگەریی تەواو لەسەر ئایدیاکانی شۆپنھاوەر سەبارەت بە ژنان جێهێشتووە.\nئەگەرچی شۆپنھاوەر وتارەکانی سەبارەت بە ژن ڕاست و ھەڵە لە خۆ دەگرێت کە دواتر کاریگەری ڕاستەوخۆ و ناڕاستەوخۆ لەسەر تیۆرەکانی زیگمۆند فرۆید( گەورە زانا و باوکی دەروونناسی) دادەنێت؛ لەگەڵ ئەوەی کە فرۆید نکوڵی لەوە دەکات شۆپنھاوەری خوێندبێتەوە تا کۆتاییەکانی ژیانی، بەڵام بۆ ئێمە وەک خوێنەری هەردووکیان لێکچوونێکی زۆر بەرچاو بەدی دەکەین لە تیۆرییەکانی فرۆید و ئایدیاکانی شۆپنھاوەردا. زۆربەی ئایدیاکانیش لە کتێبی “جیھان وەک ویست و وێنا” دەخرێنە بەرباس، بۆ نموونە کاتێک شۆپنھاوەر باسی ویست دەکات وەکوو پاڵنەری ھەمیشەیی مرۆڤ، لە تیۆرییەکانی فرۆیددا دەبێتە چەمکەکانی نائاگایی و ئید.(id) لە جێیەکی تردا کاتێک شۆپنھاوەر لەسەر شێتگیری و ھۆکارەکانی قسەدەکات، پێیوایە لە ناوماندا دڕندەیی و شێتگیری ھەن، بە ھەمان شێوە فرۆید لە تیۆرەکەیدا ھۆکاری دەماری و گرێی دەروونی و چەپاندنی ئارەزووەکانمان دەکاتە پێوەر بۆ شێتگیری و ڕووخانە دەروونیەکان. گرنترین خاڵی لێکچوونیش کە شۆپنھاوەر باسی لێوەدەکات ئارەزووە سێکسییەکانە کە پێگەیەکی ھەرە گرنگی ھەیە لای فرۆید وەک یەکێک لە گەورەترین پاڵنەر و کارتێکەرەکانی مرۆڤ پەیوەست بە ئاکار و ئەخلاقی تاک.\nبەڵام لێرەدا پێم خۆشبوو سەرنج بخەمە سەر ئەو خاڵانەی کە شۆپنھاوەر سەبارەت بە ژن نووسیویەتی و لە ھەڵەدایە. بە لەبەرچاوگرتنی ئەوەی کە فەلسەفەی شۆپنھاوەر ھی سەدەی نۆزدەیە و تایبەتە بە چەمکی ژن لەو سەردەمەدا. لە جێیەکدا شۆپنھاوەر دەنووسێت “لاوازی توانای درککردنی ژنان بۆمان دەردەخات کە ئەوان زۆرتر لە پیاوان بۆ ئازار و نەھامەتی کەسانی مەینەتبار دڵ دەسووتێنن و بە بەزەیی و دڵسۆزییەکی زۆرتر ھەڵسوکەوت دەکەن، ھەر بەم ھۆیەوە لە بابەتی عەدالەت و دادوەریدا ڕای پیاوان لەبەرترە و ڕای ژنان ناشایستەیە و جێی متمانە نییە” لێرەدا شۆپنھاوەر دەکەوێتە ھەمان ھەڵەی ئەو عورف و خو و نەریتە کۆنانەی کە پێشتر پێیان وابووە و ئێستاش ھەندێکیان بڕوایان وایە مادام ژن ھەستی ھاوسۆزی و ھاوخەمی ھەیە نابێت ڕێگەی بدرێت لەسەر کەسێک یاخود شتێک داوەری بکات، ئەمە لە کاتێکدایە بۆ سەردەمی ئێستامان بڕیاردان و داوەری کردن لەسەر دەستوورێکی نووسراو دەڕوات کە پەیوەندی نییە بە ژن یاخود پیاو. شۆپنھاوەر لەگەڵ ئەوەشدا کە بیروڕای ژن بە جێگەی متمانە نازانێت دەشنووسێت “پرسوڕا بە ژنان کاتی سەرھەڵدانی قەیران و کێشە بە ھیچ جۆرێک کارێکی خراپ نییە، چونکە ژنان کورتترین و ڕاستەوخۆترین ڕێگە ھەڵدەبژێرن و شێوازی تێڕوانینی ژنان بە تەواوی جیاوازە لە ڕوانگەی ئێمەی پیاوان”.\nشۆپنھاوەر بە گشتی خاسیەتەکانی ژن بە مەکروناز و فروفێڵ و لە خۆبایی و خۆپەرست و بیرکەرەوەی مەودا کورت دیاری دەکات، بۆیە لە زۆر حاڵەتدا ئەمانە وەک کەموکورتی سەبارەت بە ژن دەبینرێن و بە جنسی دووەم ناودەبرێت، لە کاتێکدا ئێمە دەزانین کەسایەتی ژن و پیاو لەڕووی بایۆلۆجی و سایکۆلۆجییەوە جیاوازە، بۆیە نەبوونی تایبەتمەندییەک لە یەکێکیاندا نابێتە بەڵگە لەسەر پەسەند بوونی ئەویتریان. بۆ نموونە ھەبوونی لەشێکی بەھێز بە گشتی لە پیاواندا نابێتە ھۆی پەسەندکردنیان بەھۆکاری ئەوەی لە ژناندا نییە، یاخود بەوەی ژنان بەگشتی زۆرتر بەسۆزن نابێتە بەڵگەی پەسەندکردنیان بەسەر پیاواندا. بێئاگا بوون لەوەی ھەندێک سروشت و تایبەتمەندی کەسایەتی نێرینە و مێینە ھاوبەشن و ھەندێکیان جیاواز یان ھەندێکیان لەمیاندا ھەیە و لەوی تریاندا نییە، ھەڵە تێگەشتنە لە خودی ڕەگەزی مرۆڤ و ڕەگەزی بەرانبەر، چونکە بنەماکانی ژیان لە ئێستادا لەسەر بنەمای ڕەگەز نین، بەڵکوو لەسەر بنەمای سرووشتی مرۆڤن. ھەروەک چۆن ئەفلاتوون لە کۆمارەکەیدا کاتێک ئەرکەکانی کۆمارەکەی دابەش دەکات لەسەر بنەمای سرووشت سەیری تاکەکانی کۆمەڵگەکەی دەکات، نەک ڕەگەز. خۆشی دەڵێت “ھیچ پیشەیەک لە ناو کۆمەڵگەدا نییە تایبەت بێ بە ژن وەک ئەوەی کە ژنە، یاخود پیاو وەک ئەوەی کە پیاوە. توانا سرووشتییەکان بە یەکسانی بەسەر ھەردوو ڕەگەزدا دابەش کراوە، بۆیە زۆر سرووشتییە ژنان و پیاوان لە ھەر پیشە و پلە و پایەیەکدا بەشداری بکەن ھەڵبەتە دەبێت ئەوە لەبەرچاو بگرین کە ژن بە گشتی لاوازترە لە پیاو”. ڕەگەز شتێکە گەردوون پێی داوین و لە ھەڵبژاردنی خۆماندا نییە، بەڵام سرووشت شتێکە خۆمان ھەڵیدەبژێرین بە پێی ئەو سرووشتەی ھەڵیدەبژێرین ئەرکمان دەبێت، ھەندێک ژن دەبن بە سەربازی لێھاتوو و ھەندێک پیاو دەبن بە چێشتلێنەری بەتوانا.\nلە شوێنێکی تردا شۆپنھاوەر دەڵێت: “بە پێی بڕوای چەند ھاوسەریی، ھەموو ژنەکان پشتوپەنایان دەبێت، ئەوە لە کاتێکدایە کە بەپێی یاسای یەک ھاوسەریی ژمارەی ژنانی شووکردوو کەم بووەتەوە و ژمارەیەکی زۆری ژنان بێ پشتوپەنا ماونەتەوە و و لەنێو چینە باڵاکانی کۆمەڵگەدا دەبن بە قەیرەکچ و لەنێو چینە خوارەکانی کۆمەڵگەدا خۆیان دەدەنە دەست کاروباری بێبایەخ و نالەبار و لێوانلێو لە مەینەت دەبن”. ئەم خاڵەی شۆپنھاوەر لێرەدا ئاماژەی پێداوە لەسەر بنچینەی ڕێککردنەوەی بابەتی ھاوسەرێتی بە ھۆکاری ئەوەی ڕێژەی ژن زۆرترە، بۆ ئەوەی ھیچ ژنێک بێ ھاوسەر نەبێت و نەبێتە قەیرە، ڕێگە خۆشکەر دەبێت بۆ ڕێگەدان بە فرەژنی. لە ساڵی ٢٠٢١ بەپێی ئاماری دانیشتوانی جیھان لە سایتی(UN) ڕێژەی پیاو ٪٥٠.٤٢ی دانیشتوانی زەوی پێکدێنێت و ژنانیش ٪٤٩.٥٨ی کە ڕێژەی پیاو ٦٥.٥ ملیۆن زیاترە. ئەگەر لە ڕووە کۆمەڵایەتی و ئابوورییەکەشییەوە سەیری بکەین لە ئێستادا ژنی ھۆشمەند پێویستی بە خاوەن یان سەرپەرشت نییە، چونکە سیستەمی ژیان وا ناخوازێت خاوەندارێتی کەس بکەیت.\nلەسەر بابەتی ماڵ و سامان و میراتی، شۆپنھاوەر پێی وایە کە بەتەواوی ھەڵەیە ماڵ و سامان بخرێتە ژێر دەستی ژن وە میراتیش بە یەکسانی دابەش بکرێت بەسەر پیاو و ژندا، چونکە ئەوە پیاوانن پارە و دارایی کۆدەکەنەوە. هەروەها پێشی وایە ژنان شایستەی ئەوە نین بە یەکسانی ماڵ و سامان و میراتی وەربگرن و کەسانێکی شیاویش نین بۆ چاودێریکردن. لێرەدا شۆپنھاوەر لە ھەڵەیەکی خولاوەدایە، چونکە ژن هەرجۆرە ژیانێک بژی یاخود لێی داوادەکرێت بەتەواوی شایستەی ئەو سامان و میراتییەیە بە یەکسانی. بۆ نموونە لە ژیانێکدا کە وەک شۆپنھاوەر داوای ئەکات “ژن دەبێت ماڵداریکەر و کەیبانوو بێت” و “ژنان دەبێت لەبیری ماڵ و منداڵدا بن” بژین، مادام ژن ئەرکەکەی بۆ دیاری کراوە و ئەرکی سەرشانی خۆی بەجێ ئەگەیەنێت و پیاوەکەش ھەر ئەرکێکی ھەبێت جێبەجێی دەکات ھەردووکیان وەک یەک ئەرک و مافیان ھەیە چونکە ھیچ کامیان ئەرکی ئەوی تر جێبەجێناکات. یاخود ئەگەر بێتو لە شێوازە ژیانە مۆدێرنەکەدا کە ھەردووکیان ئەرکەکانیان بە یەکسانی و بێ جیاوازی جێبەجێ دەکەن واتا ئەرکەکان جیانەکراونەتەوە و تایبەت کرابن، وەک (پەروەردەی منداڵ، خواردن، پاککردنەوە، ئیشی دەرەوە…) بە گشتی ئەرکەکانی ماڵەوە و دەرەوە لەسەر شانی ھەردووکیان بێت، لێرەشدا بابەتی سامان و میراتی بە یەکسانی دەچێت بۆ ھەردوولا. کەواتائایدیاکەی شۆپنھاوەر لە ھیچ خاڵێکی بازنەکدا ڕاست وەرناگەڕێت.\nلە کۆتاییدا ئەوەی دەمێنێتەوە بە گرنگ زانین و ڕێزگرتنی ھەڵەکانی ڕابردووە و ناسینی ھەڵەیە، تاکوو بتوانین لەمڕۆماندا بەلاڕێدا نەبرێین، هەروەها بە شێوازێکی ڕاست لە بابەت و دیاردەکان تێبگەین و ھەڵەکان بناسین، بۆ ئەمەش پێویستمان بە ڕاگرێک و بنەمایەکی بیرکردنەوەی ئەقڵانی ھەیە کە ژیانمان کۆمەک دەکات بەرەو ئایندەیەکی ئاسودەتر.\nـ ئارسەر شۆپنهاوەر، فەلسەفە و ئازارەکانی ژیان، و. عەبدوڵڵا ئەمینی، چاپخانەی پەنجەرە،تاران، ٢٠١٦،لا١٤٥.


خوێندنەوەیەکی کورت بۆ راگەیاندراوەکەی پارتی\nراگەیاندنەکەی مەکتەبی سیاسی پارتی هیچ تەم و مژێک لەسەر روانگەی ئەم حزبەو ناوەندی بڕیار تیایدا لەسەر تێنەگەیشتن لە واقعی نوێ و دەرهاویشتە تازەکانی دۆخی ناوچەکەو رۆژهەڵاتی ناوەڕاست، ناهێڵێتەوە. شتێک کە لە سیاسەتی پارتیدا مەعلومە ئەوەیە کە ناوەندی بڕیار لەم پارتەدا نەیتوانیوە دەربازی عوقدەکانی بێت و خوێندنەوەی تازە بۆ واقعێکی تازە بەرهەمبهێنێت، کە ئەمەش هەم کاریگەری خراپی بەسەر ناوچەکەو هەمیش بەسەر هەرێم و کوردستاندا دەبێت بەو حوکمەی کە پارتی یەکێکە لە هێزە گرنگ و کاریگەرەکانی سەر گۆڕەپانەکەو پێم وانییە هیچ نییەتێک هەبێت بۆ پەراوێزخستن و نەخوێندنەوەی، ئەمە سەرباری ئەوەی گەر نیەتێکی واش هەبێت هەم واقعی نییەو هەمیش دروست نییە.\nرێککەوتنەکەی گۆڕان و یەکێتی باس لەسەروەری یاسا، یەکخستنی هێزی چەکدار، بەهێزکردنی ناوماڵی کورد، رێزگرتن و بەهێزکردنی دامەزراوەکان، مافی مرۆڤ، دەسەڵاتی دادوەری، کەرتی ئابوری، نەوت، وەلەهەموشی گرنگتر باس لە خۆئامادەکردن بۆ ریفراندۆم و سەربەخۆیی و یەکریزی کورد دەکات لە ئاست مەترسیەکانی داهاتودا، کەچی حزبێکی تر کە ناتوانێت چاویلکەی خۆبەزلزانین و خۆ بە کوێخاسەیرکردن وەلا نێت، هەموو ئەو مادە گرنگانە بە مەترسی بۆ خۆی و هەرێم دەزانێت، سیاسەتی لانی کەمی ٤٢% دەنگی خەڵکی کوردستان بە گەل و میللەت نەزانێت!!\nزمانی راگەیەندراوەکەی مەکتەبی سیاسی پارتی هەوڵی دوو لایەن بۆ رێزگرتن لە یاساو شەفافییەت و عەدالەتی کۆمەڵایەتی و سەربەخۆیی کوردستان و چارەسەرکردنی قەیرانەکان بە مەترسی دەزانێت بۆ سەقامگیری هەرێم وهەڕەشەی دژایەتی کردن و هەڵوەشاندنەوەی دەکات.\nئەم عەقڵیەتە گەر بەم شێوەیە بەردەوام بێت، ئەوا پێویستی بە لەروو وەستانەوە هەیە. دەبێت لایەنەکانی تر هەوڵەکانیان چڕ بکەنەوە بۆ فشارخستنە سەر ئەم حزبە بۆ پیاچونەوە بەو سیاسەتە تاکڕەوانەیەی. یەکێک لە هەنگاوەکان پەلە کردنە لە بردنە پێشەوەی ئەو لێکتێگەیشتنە نوێیەی لە نێوان گۆڕان و یەکێتیدا هەیە تا ئاستی یەکخستنی سیاسەتە گشتی و ئۆرگانە شەرعییەکانیان. پاش ئەوەش هەوڵی پێکهێنانی بەرەیەکی بەهێزی یەکگرتوو لەسەرجەم ئەو لایەنانەی بیر لە ئایندەی گەلەکەو چاکسازی و عەدالەت دەکەنەوە. بەشێک لە حزبە کاریگەرەکانی کوردستان هاوڕای گۆران و یەکێتین لەو هەنگاوەو رێککەوتنەیان، بۆیە دەبێت ریزبەندیەکی نوێ و تەکەتولاتێکی سیاسی تازە پێکبهێنرێت بۆ سەرخستنی داخوازییە ئێستاو بەپەلەکانی گەلەکەمان.\nبۆ خۆم لەگەڵ گفتوگۆیەکی هاوسەنگ و بەبەرهەمم لەگەڵ پارتی، پێم وایە پارتی هێزێکی گرنگە و دەبێت مامەڵەیەکی واقعی لەگەڵ بکرێت، سیاسەتی پەراوێزخستن و گەلەکۆمەی بێمەبەست و بەرژەوەندخواز بە نادروست و دژ بە بنەماکانی فرەیی و رێزگرتن لە رای جیاواز دەزانم. کۆمەڵێک دۆسێی هەستیار هەیە دەبێت لەگەڵپارتیدا یەکلا بکرێنەوە بگەیەندرێتە ئەنجام.\nلە بری ئەوەی ئەم رێککەوتنە دژ بە پارتی بخوێندرێتەوە، هەق وایە ئاراستە و هەنگاوێکی مەدەنیانەی فشاربێت بە زمانی چاکسازی و پێکەوە ژیان نەک هەڕەشەو یەکتر سڕینەوە. بەڵام بەداخەوە زمانی راگەیاندرەوەکەی پارتی دژ بەو نەفەس و روانگەی پێکەوە کارکردنە. بۆیە دەبێت هەوڵە مەدەنیەکان بچێتە قۆناغێکی باڵاترەوە، دەنا مەترسیەکان لەسەر رێککەوتنەکە لە زیادبوندایە.


جیاوازیی نێوان پێداچوونەوەکانی «وتووێژ:سوێد» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «وتووێژ:سوێد»\nوەک پێداچوونەوەی ١٣:٥٩، ٨ی کانوونی یەکەمی ٢٠٢٠\n٨٣٢ بایت زیاد کرا ، ٤ months ago\nوەک پێداچوونەوەی ٠٩:٤٧، ٨ی کانوونی یەکەمی ٢٠٢٠ (دەستکاری)\nوەک پێداچوونەوەی ١٣:٥٩، ٨ی کانوونی یەکەمی ٢٠٢٠ (دەستکاری) (پووچەڵکردنەوە)\n::: ئێمە تاوانبار دەکەن لە ژێر کاریگەریی فارسیداین. ئاساییە ئێمە ژێر چەپۆکی ئەوانین و مافی نووسین و خوێندن بە کوردیمان نییە. کە چی ئێوە سەربەخۆن بەڵام سەد ئەوەندە ژێر کاریگەری عەرەبی و تورکیدان و بەداخەوە پێداگریشی لەسەر دەکەن.\n::: ئاکامی باسەکە: وشەی سوێد لە فەرەنسی وەرگیراوە نەک ئینگلیزی. لە فەرەنسیشدا دەڵێن سوێد نەک سوید. ئەگەر عەرەبی دەڵێ سوید ڕیسای زمانی خۆیانە. ئێمە بە عەرەبی نادوێین. سپاس. [[بەکارھێنەر:Calak|'''چالاک''']] [[لێدوانی بەکارھێنەر:Calak|'''وتووێژ''']] ٠٩:٤٧، ٨ی کانوونی یەکەمی ٢٠٢٠ (UTC)\n::::تۆ لە سەرەوە نووسیوتە کە لای ئێمە دەڵێن سوئێد، واتە نە سوێد نە سوید، کەوایە بۆ پشتگیریی ئەو وشەیە دەکەن؟ ئەو دەقەی داشم ناوە ھی کەسێکی ڕۆژھەڵاتە کە خۆشی لە سوید دەژی. کەواتە مەسەلە ئەوەش نییە کە ئەو وشەیە فەرز بکرێت کە لە باشوور بەکاردێت. بۆ من زۆر گرنگ نییە لە چییەوە ھاتووە، بابەت ئەوەیە خەڵک زۆرتر کامەی پەسەند دەکەن. چ سوید چ سوێد فەرقێکی وا ناکات. [[بەکارھێنەر:Serchia|'''سەرچیا''']] — ١٣:٥٩، ٨ی کانوونی یەکەمی ٢٠٢٠ (UTC)\nوەرگیراو لە «https://ckb.wikipedia.org/wiki/تایبەت:MobileDiff/735918»


کوردیپێدیا - ئاراس کەریم\n👫 ئاراس کەریم | پۆل: کەسایەتییەکان | زمانی بابەت: 🏳 کوردیی ناوەڕاست\nلە دایک بووی شاری سلێمانی ساڵی 1961گەڕەکی چوارباخ یەکێکە لەو هونەرمەندانەی، کە هەر لە سەرەتای لاوێتیەوە تێکەڵاوی ژیانی هونەری بووە،دەستی کردوە بە نیگار کێشان بە شێوەیەکی ساکار و بێ سنور، کاریگەری زۆری هونەرمەندی جیهانی (ڤنسینت ڤان کوخ)ی لەسەر بووە و لە تەمەنێکی مناڵیدا دەچێتە ناو خەیاڵی فانتزیای هونەرو وێنە کێشانەوە. لە ساڵانی 1977 بە شێوەیەکی بەردەوام دەبێتە قوتابی لە سەنتەری لاوان لە ژێر دەستی هونەرمەندان کامل ئەحمەد و لالۆ عەبدە تا ساڵی 1980، کارەکانی ڕەنگدانەوەی جوانی سروشتی کوردستان بووە و ڕەنگەکانی بریتین لە ڕەنگی هەتاو وسەوزایی لە هەمان کاتدا و بە شێوەیەکی بەرچاو کاریگەری ژیانی بەدبەختی و کارەساتە یەک لە دوای یەکانی نەتەوەکەی لە تابلۆکانیدا ڕەنگی داوەتەوە.. لە ساڵی 1993 هونەرمەند بە شێوەیەکی فەرمی بانگهێشت دە کرێت بۆ فەرەنسا بۆ ئەوەی بەشداری پێشانگایەکی هونەری بکات لە شاری پاریس. بە ناوی (هونەر لە ئەنفالدا). هونەرمەند لە ساڵی 1994 ەوە لە هۆڵەندا دەژێت و بە بەردەوام گەشەی بە کاری هونەری خۆی داوە، بەشداری چەندین پێشانگە و چالاکی هونەری جۆراو جۆری لە کوردستان و لە ئەوورپا دا کردووە. ئاراس یەکەمین پێشەنگای تایبەتی خۆی لە گەلەری گؤیژە لە سلێمانی لە ساڵی 1978 دەکاتەوە. دوابەدوای ئەوە کۆمەڵێک کاری هونەری و پیشانگەی لە کوردستان لە ساڵانی 1977 تاوەکوو 1994 لە شارەکانی سلێمانی، هەولێر و دهۆک کردوەتەوە.\nلە ساڵانی 1994 تا ئێستا بە چەندین پێشانگەی هونەری تایبەتی و بەشداری پێشانگەی هاوبەشی لە وڵاتانی هۆڵەندا، فەرەنسا، نەمسا، ئەڵمانیا و ئینگلتەرا کردووە. هونەرمەند هەمیشە هەستی نەتەوایەتی و چەوساندنەوەی گەلەکەی لە بیرو هۆشیدا چەسپاوە و وای کردوه، کە لە هەموو کارەکانیدا هەست بە جۆرە خەمێک و توڕەییەک بکرێت هەروەکو هونەرمەندانی هۆڵەندی هەمیشە ئاماژەی پێ دەدەن لە کاتی کردنەوەی پێشانگەکانیدا.\n1. 👁 Aras Kareem\n➕ ئەم بابەتە لەلایەن: (هاوڕێ باخەوان)ەوە لە: Dec 24 2013 3:18PM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Oct 25 2016 11:14AM باشترکراوە\n📷 فایلی وێنە 1.0.1 6 KB Dec 24 2013 3:18PM هاوڕێ باخەوان


باکۆ ١٩٥٩ - ڕاوەستاوان لە ڕاستەوە: عەبدوڵا ڕەزم ئاوەر، قادر مەحمود زادە، حەمەدی مەولوود چرچی دانیشتوان لە ڕاستەوە : ڕەحیم قازی، هەژار، کاتی سەردانی هەژار\nئەم نووسینەی لە خوارەوە دەیخوێننەوە "ناکۆكی نێوان ناوەندی کوردە موهاجیرە سیاسییەکانی مەسکەو و باکۆ " بەشێکە لە کتێبێکی تازەی جەمیل حەسەنلی " لێبێرالیزمی سۆڤیەت لە ئازەربایجان دا، حاکمییەت. ڕووناکبیران.گەڵ (1959-1969 ) ، کە ساڵی ٢٠١٨ بە زمانی تورکی ئازەربایجانی بڵاو بووەتەوە. جەمیل حەسەنلی هەم مێژوونووس و هەم سیاسەتمەدارە و لە دژبەرانی ڕێبەرایەتی ئێستای جمهووری ئازەربایجانە. لەم نووسینە دا حەسەنلی بە پاڵپشتی بەڵگەی ناو ئاڕشیوی ڕووسیا، ئازەربایجان و بیرەوەری کاربەدەستان تێشکی تازە دەخاتە سەرکار و پێوەندییەکانی ئەو کوردانەی کە دوای ڕووخانی جمهووری کوردستان لە سۆڤیەت ژیاون و خەباتیان کردووە.\nپێوەندی نێوان ئەو حیزبە دێمۆکڕاتە کوردەی کە لە ئازەربایجان بوو و ڕێبەری کورد مەڵا مستەفای بارزانی کە لە شاری مەسکەو بوو باش نەبوو ،بارزانی زۆرجار لە مەڕ ئەوەی کە سەرۆکی کوردە دێمۆکڕاتەکان لە باکۆ ڕەحیم سەیفی قازی وەسیلەیەکە لە دەست حاکمییەتی ئازەربایجان دا شکایەتنامەی بۆ بەڕێوەبەرایەتیی سۆڤییەت نووسیبوو. خزمی مەلا مستەفا ، مستەفا سەڵماسی # کە لە شاری مەسکەو دەیخوێند لە نامەیەک دا کە هەر لە ساڵی ١٩٥٥ بۆ کوردە موهاجیرەکانی دانیشتووی باکۆ حەسەن حیسامی و ڕەحمان گەرمیانی نووسیبوو تەشویقی کردبوون لە دژی ڕەحیم قازی ئیمزا کۆ بکەنەوە و بۆ مەسکەوی بنێرن. ئەو نووسیبووی: " دەبێ لە نەزەر بگرین کە، ئەورۆکە ئێمە کارێکی گەورەمان لە پێشە ، ئەوەش لە بناغە هەڵکەندنی ڕەحیم و گەلاوێژە کە لە شاری باکۆ ڕیشەیەکی قووڵیان داهێشتووە ، بەڵام دیارەکە ، ڕەحیم عەلی ئەو بابەیان مردووە و وەکوو مامم # (مەبەست مەلا مستەفایە . ج .ح ) دەڵێ ئەوانە نێویان کووژاوەتەوە . ئەمما ئێمە دەبێ ئیحتیات لە دەست نەدەین و لە خۆ نەچین و دوژمن بە فەقیر نەزانین چونکە مار وەختێک بە مردوو حیساب دەکرێت کە، سەری پان کرابێتەوە. ئێستا بۆ ئەوەی کە زووتر بە مووەفەقییەت بگەین دەبێ تێبکۆشین کە لە ئێک جەبهە دا بەربەرەکانی بکەین و بە هیچ وەجە نەهێڵین کە، دوژمنانی ئێمە یەک کەون و یا جەبهەیەکی دیکە بە پێچەوانەی ئێمە بکەنەوە. مەسەلەن بۆ خۆتان لە تەسەوەری بێنن کە، ئەگەر لە جیاتی ٣ ئیمزا ئەو عەریزەیەی ئێمە ٥ ئیمزای پێوە بایە ٥٠٠ دەفعە بە نرخ تر و بە هێزتر دەبوو ... بۆ ئەو مەتڵەبە ئەمنیش یاریدەتان دەدەم و مەخسووسەن کاغەزی بە درۆتان بۆ دەنێرم کە، بەو مەقسەدە دە کار بێت . " \nمستەفا سەڵماسی (شەڵماشی) مۆسکۆ، رەحیم قازی\nحەسەن حسامی، کەریم ئەیووبی لە بەشی کوردناسی لە زانکۆی لێنینگڕاد\nپێشوازی لە حەسەن قازی لە فڕۆکەخانەی باکۆ ، پێنجشەمە ٢٩ی ئاوریلی ١٩٧١ (٩ی بانەمەڕی ١٣٥٠ی هەتاوی) لەڕاستەوە: عەبدوڵا ڕەزم ئاوەر ، عەلی گەلاوێژ، قادر مەحموود زادە، عەلی شانۆف (نووسەری کوردیی قەفقاز)، نەناسراو


حزبەکانی رۆژهەڵات بۆ خۆپیشاندەران: ناڕەزایەتیەکانتان درێژە پێبدەن\nحیزبەکانی کوردستانی ئێران داوا لە ھەموو کوردانی ھەندەران دەکەن کە بە خۆپیشاندان و گردبوونەوەی جەماوەریی پشتیوانی لە ڕۆژھەڵاتی کوردستان بکەن. بە تایبەتی ڕوو دەکەینە تێکۆشەران و خەڵکانی رۆژھەڵاتی لە تاراوگە کە بەو پەڕی توانیان وەگەڕ بکەون.\nئاوێنه: بەشێک حیزبەکانی کوردستانی ئێران ڕاگەیەنداوێکیان بڵاوکردەوە کە وێنەیەکی دەست “ئاوێنه” کەوتووە رایگەیاند:” ئەوڕۆ ٢٧ی مانگی خەزەڵوەر لە بارەگای کۆمەڵەی شۆڕشگێری زەحمەتکێشانی کوردستانی ئێران کۆبوونەوەیەک بە بەشداریی بەرپرسانی یەکەمی ھێزەکانی ناوەند سەبارەت بە بارودۆخی ئێستای ئێران و کوردستان بەڕێوەچوو. لەو دانیشتنەدا بۆ جارێکی دیکە پشتیوانی لە ناڕەزایەتی و ئیعتیرازی ڕەوای خەڵک و یەکدەنگ بوونیان کرایەوە، سیاسەتی سەرکوتی دڕندانەی کۆماری ئیسلامی مەحکوم کرا و بە تایبەتی سەرکوت و کوشتاری بەرین لە کوردستان ئاماژەی پێدرا. ناوەندی ھاوکاریی ھاتنە مەیدان و خۆڕاگری و بوێری خەڵکی بەرز نرخاند و جەختی کردەوە کە خۆپیشاندانی مەدەنی مافی جەماوەرە و ڕاکێشانی بەرەو توندوتیژی ڕێک لە ئەستۆی ھێزەکانی کۆماری ئیسلامییە. ھەموو لایەک لە ئێستادا لەسەر ئەو خاڵانەی خوارەوە ھاودەنگ بوون


پەیامی سەرۆك بارزانی بەبۆنەی چل و هەشت ساڵەی یادی دامەزراندنی یەكێتی زانایانی ئایینی ئیسلامیی كوردستان\nبه‌رواری دابه‌زاندن: 22/09/2018 : 00:11:38\nله په‌یامێكدا سه‌رۆك مه‌سعود بارزانی پیرۆزبایی 48 ساڵه‌ی دامه‌زراندنی یه‌كێتی زانایان پیرۆز ده‌كات ئه‌مه‌ی خواره‌وه ده‌قه‌كه‌یه‌تی:\nبەبۆنەی چل و هەشتەمین ساڵیادی دامەزراندنی یەكێتیی زانایانی ئایینی ئیسلامیی كوردستان، پیرۆزبایی خۆم ئاراستەی مامۆستایان و گەورە زانایانی ئایینی ئیسلامیی كوردستان و سەرۆك و ئەندامانی مەكتەبی تەنفیزی و ئەنجوومەنی ناوەندی یەكێتیی زانایانی ئایینی ئیسلامیی كوردستان دەكەم.\nیەكێتیی زانایانی ئایینی ئیسلامیی كوردستان هەر لە سەرەتای دامەزراندنییەوە لەسەر دەستی جەنابی بارزانیی نەمر هەتا ئێستا و لە هەموو قۆناغە سەخت و دژوارەكاندا ڕۆڵی كاریگەریان هەبووە لە پتەوكردنی بنەماكانی خواناسی و بڵاوەپێكردنی فەرهەنگی پێكەوەژیان و هۆشیاركردنەوەی چینوتوێژەكانی كۆمەڵگەی كوردستان. هاوكاتیش لە سەنگەری شۆڕش و نیشتیمانپەروەریدا جێی دەستیان بە ڕوونی دیارە.\nپێزانینم هەیە بۆ ڕۆڵ و كاریگەریی یەكێتیی زانایان و مامۆستا و پیاوانی ئایینی كە ڕێگەیان لە گەشەی هزری توندڕۆیی و ئینكار لەنێو خەڵكی كوردستان گرتووە و هەمیشە لە بارودۆخی سەخت و ئاڵۆزدا پشتیوانی دۆزی ڕەوای گەلەكەیان بوونە.\nبەبۆنەی ئەو یادە گرنگە هیوای سەركەوتنتان بۆ دەخوازم لە ئەرك وكارەكانتاندا كە لە ژیانی كۆمەڵایەتی و سیاسیی گەلەكەماندا ئەرك و كاری پیرۆز و كاریگەرن.\nخودا پشت و پەنای هەموو لایەكمان بێت\n21ـی 9ـی 2018\nژماره‌ی سه‌ردان : 5083052


فراوانبوونی بازنەی بۆردومانەكانی توركیا لە هەرێمپەیماننامەی لۆزان و خەونی بەدەستهێنانەوەی ویلایەتی موسڵ\nفراوانبوونی بازنەی بۆردومانەكانی توركیا لە هەرێم\nپەیماننامەی لۆزان و خەونی بەدەستهێنانەوەی ویلایەتی موسڵ\nهێرشەكانی سوپای توركیا بۆسەر خاكی هەرێمی كوردستان بەردەوامن و جیاواز لە جارانی پێشوو كە گوند و ناوچە سنوورییەكانی بۆردومان و تۆپباراندەكرد، لە چەند ڕۆژی ڕابردوودا توركیا هێرشەكانی بۆسەر چەند ناوچەیەكی پێنجوێن و شارەزوور و چەمچەماڵ گواستووەتەوە، دوێنێ هەینی و دووشەممەی هەفتەی ڕابردوو، سوپای توركیا لەڕێگەی فڕۆکەی بێفڕۆکەوانەوە گوندی سەیدان-ی لە سنووری چەمچەماڵ بۆردومانکرد و هاوڵاتییەك شەهیدبووە و چوار بریندار هەن.\nلەم ڕاپۆرتە شیكارییەدا، تۆڕی میدیایی ئێستا بەدوای وەڵامی ئەو پرسیارانەدا دەگەڕێت كە ئایا ئامانجی توركیا لە فراوانكردنی بازنەی هێرشەكان و زیاتر پێشڕەویكردنی لە خاكی هەرێمدا چییە؟ توانای فڕۆكە بێفڕۆكەوانەكانی ئەو وڵاتە لە گەیشتن بە ناوچەكانی باشووری كوردستان چەندە؟ حكومەتی عێراق دەتوانێت چیبكات بۆ ڕێگریكردن لەو دەستدرێژییانە و هەڵوێستی كۆمەڵی نێودەوڵەتی چی دەبێت و چۆن دەتوانێت سنوورێك بۆ هێرش و دەستدرێژییەكانی توركیا بۆسەر خاكی هەرێمی كوردستان و عێراق دابنێت؟\nلیوای فڕۆكەوانی ڕوكن ڕیاز بەیاتی، لە گفتوگۆیەكدا لەگەڵ تۆڕی میدیایی ئێستا وەڵامی ئەو پرسیارانە دەداتەوە و باس لە ستراتیژ و ئامانجی توركیا لەپشت ئەو هێرشانەوە دەكات و دەڵێت، لەڕووی هونەرییەوە چەند جۆرێكی درۆن هەن كە توانای گەیشتن بە ناوچەی دوورتر لە چەمچەماڵ-یان هەن، توركیا درۆنی هەیە دەتوانێت بگات بە ناوچە دوورەكانی باشووری كەركوك، چاودێریكردنی فڕین و جموجۆڵی درۆنەكانیش كارێكی ئاسان نییە.\nلە وەڵامی ئەو پرسیارەدا كە ئایا عێراق خاوەنی حكومەتێكی بەهێزە كە توانای بەرپەرچدانەوەی توركیا و ڕاگرتنی هێرشەكانی هەبێت؟ لیوای فڕۆكەوانی ڕوكن ڕیاز بەیاتی وتی، “قۆناغەكە دژوارە، هێرشەكان كاریگەرییان لەسەر سەروەریی عێراق و شكۆی گەلی عێراق هەیە و پێویستە حكومەتی فیدراڵی هەڵوێستی جددی هەبێت چ لەڕووی دیپلۆماسییەوە بێت، یاخود لەڕێگەی سەربازییەوە گەر توانای ئەوەی هەبێت سەرباری ئەوەی كە دەزانم توانا و تەكنیكی سەربازیی عێراق بەپێی پێویست نین و لاوازن”.\nبەیاتی كە شارەزای كاروباری ستراتیژی و ئەمنییە، ئەو پێشێلكارییانەی توركیا بە مەترسیدار ناودەبات و دەڵێت، “بابەتێكی مەترسیدارە كە ڕێگەخۆشدەكات بۆ دەستوەردانی زیاتر و دەستدرێژیی وڵاتانی تر، وەك دەبینین ئێرانیش هێرشدەكات و بەبیانووی بوونی بارەگای حزبە كوردییەكان هێرشدەكاتەسەر خاكی هەرێمی كوردستان، توركەكانیش هەمان كاردەكەن، بۆیە پێویستە حكومەتی عێراق خۆی ڕێكبخاتەوە و ڕووبەڕووی ئەو هێرشانە ببێتەوە”.\nكۆتاییهاتنی پەیماننامەی لۆزان و خەونی بەدەستهێنانەوەی “ویلایەتی موسڵ”\nڕۆژی 24ی تەمموزی ساڵی 1923 پەیماننامەیەك بەناوی “لۆزان” لە شاری لۆزانی سویسرا، لەنێوان لایەنە براوەكانی جەنگی جیهانیی یەكەمدا لەسەروویانەوە بەریتانیا و فەرەنسا لەلایەك و دەوڵەتی توركیا لە لاكەی ترەوە ئیمزاكرا، ئامانجی زلهێزەكان دیاریكردنی سنووری دەوڵەتی نوێی توركیا بوو دوای ئەوەی لەسەر پاشماوەی دەوڵەتی عوسمانی كە ئەوروپا بە “پیاوە نەخۆشەكە” ناویدەبرد دامەزرێندرابوو. بەپێی یەكێك لە 143 بڕگەكەی پەیماننامەكە، سنووری نێوان عێراق و توركیا دیاریكرا و بەوەش ویلایەتی موسڵ كە باشووری كوردستان و موسڵی دەگرتەوە، خرایەسەر دەوڵەتی تازە دامەزراوی عێراق.\nئێستا و لەگەڵ نزیكبوونەوەی تێپەڕبوونی 100 ساڵ بەسەر ئیمزاكردنی پەیماننامەكەدا، توركیا بەشێوەی ناڕاگەیەندراو و لە هەندێك شوێن بەشێوەی ئاشكرا كار بۆ گەڕاندنەوەی بەشێك لەو خاك و شوێنانە دەكات كە بەهۆی پەیماننامەكەوە لەدەستیدابوون، لەوانە پێشڕەوییەكانی بۆناو خاكی هەرێم و عێراق و هەوڵەكانی لە گەڕان بەدوای نەوتدا لە دەریای ناوەڕاست، هەروەها كۆنترۆڵكردنی ڕێڕەوە ئاوییەكانی هەردوو دەریای ڕەش و مەڕمەڕە و پێكەوەگرێدانیان بە دەریای ناوەڕاستەوە.\nلەو بارەیەوە شارەزا ستراتیژی و ئەمنییەكە دەڵێت، “ساڵی 2023 پەیماننامەی لۆزان كۆتایی پێدێت، بەوەش توركیا ڕێگەپێدراوە بەوەی ئەو خاكەی لە دەوڵەتی عوسمانی دابڕێندرابوو بەدەستیبهێنێتەوە، چونكە هێشتا توركەكان ویلایەتی موسڵ بە بەشێك لە خاكی خۆیان دەزانن و وادەردەكەوێت بەشێك لە حزب و لایەنەكانی توركیا، بوونی عێراق وەك وڵاتێكی سەربەخۆ و خاوەن سەروەری و بوونی كورد وەك پێكهاتەیەكی سەرەكی ڕەتدەكەنەوە، هەوڵیشدەدەن لەڕێگەی هێرش و پێشێلكارییەكانیانەوە كۆتایی بە پەیماننامەی لۆزان بهێنن”.\nلیوای فڕۆكەوانی ڕوكن ڕیاز بەیاتی بەپێویستی دەزانێت حكومەتی عێراق ئەو دۆسیەیە لەبەرچاوبگرێت و لەڕووی سیاسی و ستراتیژییەوە گرنگی پێبدات، چونكە وەكخۆی دەڵێت، “پێویستە ئامادەكاری بكرێت بۆ هەر پلان و جووڵەیەكی توركیا لە دوو ساڵی داهاتوودا و كورد و عەرەب یەك بۆچوونیان هەبێت و بەرپەرچی ئەو پاوانخوازییەی توركیا بدەنەوە، جگە لەوەش، عێراق لەڕێگەی كەناڵی دیپلۆماتی و سەرۆك كۆمار و وەزارەتی دەرەوە و كۆمەڵی نێودەوڵەتییەوە، ڕێگریبكات لە پێشێلكارییەكانی توركیا و بەڕاشكاوی بە حكومەتی توركیا بڵێت ئێمە بەوە قایلنین”.\nئەو شارەزا سەربازییە لەدرێژەی گفتوگۆكەیدا لەگەڵ ئێستا باسی لە چۆنێتی ڕێگریكردن لە هێرشی فڕۆكەی بێفڕۆكەوان كرد و ڕایگەیاند، “دەبووایە حكومەتی عێراق سیستمی دژەفڕۆكە بەهێزبكات و سەرباری ئەوەی چاودێریكردنی فڕۆكەی بێفڕۆكەوان و ڕێگریكردن لێی ئاسان نییە، هەوڵی سنووداركردنی چالاكییەكانیان بدات”.\nلیوا ڕوكن ڕیاز بەیاتی، هێرشەكانی توركیا بۆسەر خاكی هەرێمی كوردستان بەمەترسیدارتر لەوەی دەبینرێت ناوزەددەكات و دەڵێت، “ئەمە پەیوەستە بە كورد و عەرەب و هەموومانەوە، دەبێت دەستبەجێ حكومەتی عێراق ستراتیژێكی نیشتمانی دیاریبكات و لەدژی پێشێلكارییەكانی توركیا بوەستێتەوە و ئەركی حكومەتە پارێزگاری لە خاكی وڵاتەكەی بكات، هاوكاتی ئەمەش پێویستە حكومەتی عێراق گفتوگۆ لەگەڵ بەریتانیادا بكات و قایلیبكات بەوەی ڕێگری لە پاوانخوازیی توركیا بكات، چونكە لە بنەڕەتدا ئەو خاوەنی پرۆژەی “پەیماننامەی لۆزان” بووە.\nلای خۆیەوە، محاسن حەمدون ئەندامی خولی هەڵوەشاوەی ئەنجومەنی نوێنەران ڕایگەیاند، هێرشەكانی توركیا پێشێلكارین بەرامبەر بە سەروەریی عێراق و دەبێت ئەو كێشەیە چارەسەربكرێت و حكومەتی عێراق ڕێوشوێن بگرێتەبەر و دانوستاندن لەگەڵ توركیادا بكات.\nلە لێدوانێكدا بۆ تۆڕی میدیایی ئێستا، محاسن حەمدون كە خەڵكی موسڵە و نوێنەری پارێزگای نەینەوا بوو لە ئەنجومەنی نوێنەران، لەبارەی خەونی دەوڵەتی توركیا بۆ بەدەستهێنانەوەی ویلایەتی موسڵ، جەختیكردەوە كە “ڕەفتارەكانی توركیا قبوڵكراونین و دەبێت دەسەڵاتدارانی عێراق لە پەیوەندیدابن لەگەڵ توركیا و ڕێككەوتن لەگەڵ حكومەتی ئەو وڵاتەدا بكەن بۆ كۆتاییهێنان بەو پێشێلكارییانە”.\nوێنە.. بەهۆی بۆردومانی تورکیاوە چەند شوێنەوارێکی ئاشورییەکان ڕوخا\nبەرهەم ساڵح: لەچاوەڕوانیی هەڵبژاردنێكی گرنگ و چارەنووسساز و مێژووییداین\nوه‌زاره‌تى دارایی سه‌رجه‌م خه‌رجییه‌كانى ڕاگرت 09/12/2021\nبافڵ تاڵەبانی لەبارەی هەڵبژاردنی داهاتووەوە دەستپێشخەرییەکی بۆ لایەنەكان خستەڕوو\nبافڵ تاڵەبانی، هاوسەرۆکی یەکێتیی نیشتمانیی کوردستان لە کۆنفرانسی یەکڕیزی و دەستوور، دەستپێشخەرییەكی بۆ لایەنەکانی هەرێمی کوردستان خستەڕوو لەبارەی…\nوه‌زاره‌تى دارایی ڕوونكردنه‌وه له‌سه‌ر ده‌رماڵه‌ى خوێندكاران ده‌دات\nوه‌زاره‌تى دارایی و ئابوری له‌باره‌ى دەرماڵەی خوێندكاران ڕوونكردنه‌وه ده‌دات و ده‌ڵێت، ئه‌نجومه‌نى وه‌زیران هیچ نووسراوێكى وه‌زاره‌تى خوێندنى باڵاى…\nئەنجومەنی وەزیرانی هەرێم ڕاگەیەندراوێكی بڵاوكردەوە\nئەنجومەنی وەزیرانی هەرێم كۆبووەوە، لەو كۆبوونەوەیەدا تاووتوێی چەند پرسێك كرا و چەند بڕیارێكیش پەسەند كرا. ئەمرۆ چوارشەممە 24ی…


ڕێوڕەسمی ٢ی ڕێبەندان لە ناوەندی ٣ی کوردستان بەڕێوەچوو\nزایینی: ٢٢-٠١-٢٠١٧ - هەتاوی: ١٣٩٥/١١/٠٣ - ١٥:٢٥ تاران قه‌باره‌ی فۆنت:\nکوردستان میدیا: ٧١ـەمین ساڵڕۆژی دامەزراندنی کۆماری کوردستان لە ناوەندی ٣ی کوردستان بەرز ڕاگیڕا.\nڕۆژی شەممە ڕێکەوتی ٢ی ڕێبەندانی ١٣٩٥ی هەتاوی، ڕێوڕەسمی ٧١ـەمین ساڵڕۆژی دامەزراندنی کۆماری کوردستان بە بەشداریی ئەندامانی ڕێبەریی حیزبی دێموکرات و کادر و پێشمەرگە و ئەندامانی ناوەندی ٣ی کوردستان و هەروەها میوانان، لە ناوەندی ٣ی کوردستان بەرز ڕاگیڕا.\nسەرەتای ڕێوڕەسمەکە بە سروودی نەتەوایەتی "ئەی ڕەقیب" و ڕاگرتنی چەند ساتێک بێدەنگی بۆ ڕێزگرتن لە گیانی پاکی شەهیدانی ڕێگای ڕزگاریی کوردستان دەستی پێکرد.\nپاشان "سدیق دەرویشی"، ئەندامی کۆمیتەی ناوەندیی حیزبی دێموکراتی کوردستانی ئێران، چەند وتەیەکی بە بۆنەی ساڵڕۆژی دامەزرانی کۆماری کوردستانەوە پێشکەش کرد.\nلە بەشێکی دیکەی ئەو ڕێوڕەسمەدا سروودێکی شۆڕشگێڕانە لەلایەن منداڵانی ناوەندی ٣ی کوردستان بە هاوکاریی کۆڕی مووزیکی حیزبی دێموکرات پێشکەش کرا.\nدواتر "ژیلا موستەئجێر" ئەندامی حیزبی دێموکراتی کوردستانی ئێران پەیامی هاوبەشی یەکیەتییەکانی ژنان، لاوان و خوێندکارانی پێشکەش کرد.\nهەواڵنێری کوردستان میدیا لە شوێنی بەڕێوەچوونی ئەو ڕێوڕەسمەوە ڕایگەیاند کە؛ لە بەشێکی دیکەی ڕێوڕەسمی بەرز ڕاگرتنی یادی دامەزرانی کۆماری کوردستان، شاعیر مامۆستا بێبەش پارچە شێعرێکی بە بۆنەی ساڵڕۆژی دامەزراندنی کۆماری کوردستان پێشکەش کرد.\nلە نێوئاخنی ڕێوڕەسمەکەدا سروودێکی دیکە لە لایەن منداڵانی ناوەندی ٣ پێشکەش کرا.\nکۆتایی ئەو ڕێوڕەسمە بە شایی و هەڵپەڕکێی بەشداربووان کۆتایی پێهات.


که س ده وێرێ بچێته ئه و هه ڵبژاردنه وه ؟ : چاوی گەل\nکه س ده وێرێ بچێته ئه و هه ڵبژاردنه وه ؟\nنوسەر : د.شۆڕش علی لەبەرواری : مارس - 27 - 2015\nماوه یه که به رده وام پرسی ته واو بوونی ماوه ی سه رۆکی هه رێم بۆته جێگه ی قسه وباسی ڕۆشنبیران و سیاسه تمه داران و بگره ته واوی خه ڵکی کوردستان هه ندێک به لایه نی ئه رێنی هیوای بۆ ده خوازن وکاری بۆ ده که ن\nهه ندێکێشبۆسه قامگیری دیموکراسی و به خشینی ڕووی گه ش به سیسته می حکومڕانی کوردستان کاربۆ گۆڕینیده که ن .\nناوبه ناویش سه رۆک ئاماده یی خۆی ده رده بڕێ بۆ راده ستکردنیجێگه که یکه ئاخرین جار له م گه شته ی ئه مریکا ووتی من ئاماده م ئه و به رپرسیارێتی یه بده م به وکه سه ی که له هه ڵبژاردن ده رده چێت، هه رچه نده هه ڵبژاردنه که ڕۆشن نی یه مه به ست لێی هه ڵبژاردنه له لایه ن خه ڵکه وه یان په رله مانه وه چونکه به هه رکام له ودوو شیوه یه بێتیه ک که کس به به خه وی شه ویش نایبینێ. پرسیاره کی دێته پێشه وه بۆچی؟\nیه که م : له به ر ئه وه ی سه رۆ ک باش ده زانێ که هیچ کام له حزبه کانی به ژدار له په رله مانی کوردستان جورئه تی ئه وه یان نی یه که سی هه ڵبژێردراو بۆ ئه و پۆسته پێشکه ش بکه ن و دانیش به ه دا نانێن که له گه ڵ هه ڵبژاردنه وه ی سه رۆک بن بۆ جارێکی تر ، بۆیه زۆر شه رمنانههه ڵوێسته ناڕۆشنه کانیان ده رده بڕن.\nدووهه م: ئه گه ر هه ر که سێک بیه وێت خۆی بۆ ئه و پۆسته هه ڵبژێرێ دیاره پێویستی به هێزێکی زۆر گه وره هه یه که مه به ست لێره دا لێی ئه ندام و دۆست و لایه نگرانه که به دڵنیایه وه پارتی له و لایه نانه وه بێ باک وڕکابه ره ، له لایه کی تره وه هه مان هێز بۆ چاوسوورکردنه وه وهه ڕه شه و چاوترساندن به کارده هێنێ، هێزێکی ترێشی هه یه بۆ ده نگ زۆرکردن هه روه ک چۆن له هه لبژاردنه کانی په رله مانی کوردستان ڕوویدا کاتێ سندووقی ده نگه کان ده بران بۆ بنکه ی سه ره کی له ڕێگا به قودره تی قادر سندووقی زیاده ی ده هاته سه ر.\nسێ هه م :خالێکی ترکه زۆرگرنگه و نابێ له یادبچێ ئه ویشه ێزی دارای یه ، هه رکه سێ یان حزبێک بیه وێ بێته ئه و مه یدانه پێویسته خاوه نی هێزێکی دارایی زۆر به هێز بێت بۆ ئێستا وبۆ داهاتوو، له به رئه وه ی له\nکوردستان کاندیده که پێویستی به کڕینی ده نگ هه یه ئه ویش له ڕێی پیدانی پاره یان چه ک یان هه ر یارمه تیه کی\nتربه تاک وه ک هاوولاتی یان سه ره ک هۆز که خه ڵک هانبده ن بک ده نگ دان به وکه سه، وه ک چوۆن یهک له ئه نامی باڵای حزبێک به هه زاران ملێۆن دۆلاری سه رف کرد بۆ هێنانه پێشه وه ی کوڕه که ی. به تایبه ت داهاتوو سه رۆکی هه ڵبژێردراو ئه گه ر پارتی نه بوو چۆن ده توانێ سه رۆکایه تی کوردستان بکات و پارتی هاوکاری نه کا و کێشه ی بۆ دروست نه کا ، خۆ ئه گه ر پارتی پشتی تێکرد ئه وا سه رۆکایه تیه که ی شتێکی ڕه مزی ده بێت وه ك سه رۆک په رله مانی ئێستای کوردستان ، کێ ده زانی چ به ردێکی خستۆته سه ر ج به ردێ، هه ر خوریه ک ده رێسێ له وسه ره وه ده یکه نه وه به خوری بۆی.\nچواره م : ئه وه ی که سه رۆک لێی بی باکه ئه وه یه که هه موار کردنه وه ی ده ستووره، ئه میش هه رچۆن ده کرێت هه ر به قازانجی پارتی یه .دوای ئه وه ی یاساکه چه ند رۆژێک له مه وبه ر له لایه ن سه رۆکی هه رێمه وەله ژێرناوی\n“یاسای ئامادەکردنی دەستوربۆ راپرسی “ئیمزاکرا؛به ڵام له سه رله به ری یاساکه دا وشه ی “هه موارکردن “یان\n“پێداچوونه وە”بوونی نیه؛به ڵکو ئه وه ی هه یه ئه وه یه که ئه رکێکی ته کنیکی دیاری دەکات بۆئامادەکردنی پرۆژەکه بۆراپرسی.خۆ گه ررده ستکاریه کیش هه بێت ئه وه ته نها ڕتووشه کردنی یاساکه یه چونکه به پێی ئه ویاسایه ئه وه ی که ده کریت ته نها ده ستکاری زۆر که مه وجانکاریه له پرۆژەکه دابکرێت ته نهارتووشه و ئه وه ی که سوودمه نده ته نها پارتییه لێره ئه وه ی ده یه وێت پارتیه نه ک لایه نه کانیتر که دەخوازن هه مواری بکه ن یان سیستمی هه رێم له شێوەی عێراق بکه نه سیستمی په رله مانی، چونکه یاساکه کۆمه ڵێک به ربه ستی له به ردەم ئه گه ری هه موارکردندا داناوە،له به رامبه ردا رستێک کلیلی کڵۆمدانی به خشیوەته ئه ولایه نه ی که دەیه وێت دەرگاکانی هه موارکردن قفڵبدات.\nپێنجه م: هێنانه وه ی هه ڵبژاردنی سه رۆک بۆ ناو په رله مان به م شێوه یه ی ئێستای به هه مان شێوه ژماره کورسیه کی زۆری ده ویت ئه ویش له ڕێگه ی ژماره ی کورسیه کانی فراکسیۆنی کاندید که خاوه نێتی له گه ڵ ژماره ی ئه وکورسیانه ی به ئیتلاف وڕێکه وتن به ده ستی ده هێنێت ئه مه ش بۆ خۆی گه مه یه که له نێوان پارتی ویه کێتی وگۆڕاندا ده کرێت به ئیتلاف له نێوان خۆیان وباقی ئه وحزبانه ی تر که ژماره یان بۆ ته واو ده که ن، لیره ش براوه که زۆر نزیکه له پارتی، ئیدی ئه کاته سه رپشکه کێ ده هینێته پێشه وه .\nده رئه نجامه کانی ئه م ده ستاوده ست نه کردنه چ ئاکامێکی بۆ سه ر سیسته می سیاسی کوردستان ده بیت له سه ر ئاستی ناوخۆ وده ره وه و چیش به سه ر ئاینده ی کوردستان ده هینیت، ئایا کوردستان به و شیوه یه ی ئیستا ئیتر به ڕێوه ده چێت ؟ ئایا هه ڵبژاردن نرخی ده مینێت یان ته نها گه مه و گاڵته جاری ده بێت.\nله حاڵه تی یه که م ئه گه ر ده سه ڵات ده ستاو ده ستی نه کرد و سه رۆک نه گۆردرا ، ئیدی چ مانایه ک بۆ بوونی دیموکراسیه ت نامێنێت و ناکرێ بڵێین کوردستان به سیسته می دیموکراسی به ڕێوه ده چێت ، چونکه یه ک له پایه کانی دیموکراسی بریتیه له ده ستاوده ستکردنی ده سه ڵات و ڕه خساندنی مه جال بۆ کۆمه لانی خه ڵک تا بتوانن له به ڕێوه بردنی ووڵات به ژداربن له هه موو ئاسته کان، له پاش ته واوکردنی ماوه ی دیاریکراو له یاسا پیویسته ئه وبه رپرسیارێتی بگوازرێته وه به که سێکی تر به بێ ئه وه ی هیچ به ربه ستێک دابنرێ یان دروست بکرێت بۆ ئه م گواستنه وه یه.\nبه نه گۆڕینی ئه م ده سته ڵاته سیسته می به ڕێوه بردن له سه رئاستی ده ره وه نیشانه ی پرسیاری ده چێته سه روو ئه و ڕووه جوانه ی تا ئێستا هه مانه لێڵ ده بێت و له گه لێکی خاوه ن سیسته می دیموکراتیه وه ده بێته سیسته مێکی نادیموکرات چونکه له لایه ک دیموکراته بۆ ئه حزاب و به رقه راری ئازادی سیاسی به ڵام ئه م به رقه رایه ش ئاوا\nنامێنێت به ڵکه وورده وورده ئه وئازادیه ش به ره و داگیرکردن و له قاڵب دان ده که ویت، ئه حزابێکی بێ ده سه ڵات و بێ ئیراده و بێ بڕیار ده بێت واته له کۆتایی ده بنه کارتۆنی وچه پڵه لێده ر بۆ پارتی سه رکرده


مامۆستا سەید جەلالدینی حوسەینی، ئەو رێبەرە فیداكار و قارەمان و نەتەوەییە بوو كە زیاتر لە 64 ساڵی ژیانی بۆ خزمەت بە خەباتی رەوای گەلەكەی تەرخان كرد. مامۆستا هەر لە هەڕەتی لاوەتیەوەو بە ئەندامێتی لە كۆمەڵەی ژێكاف دەستی به كاری سیاسی و كوردایەتی كرد و تا دوا پشوو لەسەر ئەو رێ و رێبازە مایەوە.\nمامۆستا لە كاتی كۆماردا بە نووسینی شیعری نەتەوەیی و حەماسی بۆ رۆژنامەی كوردستان بەشداری لەو قۆناغە گرینگەی بزوتنەوەی نەتەوەیی كوردستاندا كردووە. لە دوای كۆماریش، مامۆستا لە راپەرینی جوتیاران دژبه ئاغا خوینمژ و چەوسێنەرەكان، پشتیوانی لە جوتیاران كردو ئەو چینە زەحمەتكێشەی كوردستانی بە چەوسانەوەو شایانی پشتیوانی زانیوەو تا كۆتایی راپەرینە دژ بە ئاغاكان دەستی لە پشتیوانی كردنیان هەڵنەگرت.\nهەروەها لە سەرهەڵدانی خەباتی ساڵانی 46- 47دا پشتیوانی له خەباتكاران كردو ئەوندەی لە توانای دا بوو پاراستوونی و لە راپەراندنی كارەكانیاندا هاوكاری كردوون و لە دوای ئەوەش حوجرە و ماڵەكەی بنكە و جێ حەسانەوەی شۆرشگێڕانی كوردستان و ئێران بووە، هەر وەها مامۆستایەك بوو كە حوجرەكەی كردبووە زانستگەی بیری كوردایەتی و خوێندكارەكانی لەسەر بیری نەتەوەیی و نیشتمانی بار دەهێنا.\nمامۆستا لە كاتی شۆرشی ئەیلوڵدا چاوی هۆمێدی لەو شۆرشەی گەلەكەمان لە باشوور بووەو چەندین شیعری بە سەر پێشمەرگەو شۆرشی ئەیلولدا هۆنیوەتەوەو دڵخۆش بووە بە سەركەوتنەكانی و خەمبار و داخدار بووە بە هەرس هێنانی. هەروەها لە كاتی تەعریب و راگواستنی خەڵكی گوندەكانی باشوری كوردستان بۆ كۆمەڵگە زۆرەملیەكان، رێگەی بە خەڵكی ناوچە سنووریەكان نەداوە كە ماڵ و مەڕ و ماڵاتی كوردانی باشوور تاڵان و هەرزان فرۆش كەن و هانی داون لەو دۆخەدا بەشێوەی جۆراوجۆر یارمەتیان بدەن.\nهەر لە زەمانی دەسەڵاتداری شادا مامۆستا لە كوردستان ئەوەی دژی ئەو رژێمە بووبێ پەنای داوەو هاوكاری كردوون و دڵی داونەوەو هانی داون بەردەوام بن لە دژایەتی كردنی رژێم و درێژە بە خەتی موبارەزەكەیان بدەن، هەر لەو چوارچێوەدا لە بانە پشتیوانی له نەیارانی تەبعید كراو كردووە، و هەر بە یەكەم جەرەقەی ناڕەزایەتیەكان مامۆستا لە بانە و ناوچەكانی دیكە كەوتە هاندانی لاوان و جەماوەر بۆ راپەرین.\nهەوڵ و پێشەنگایەتی مامۆستا لە راپەرینەكاندا، شاری بانەی كردە ناوەندێكی گرینگی خەبات دژ بە رژێمی شاو هەر زوو دەسەڵات و هێژموونی رژێم لە بانە لاوازبوو و دەسەڵاتی سەرەكی كەوتە دەست خەڵك و رێبەران و بەدیاری كراویی مامۆستا سەید جەلالدینی حسینی.\nمامۆستا لە دوای رێكخستنی راپەرین لە بانە، كەوتە شار و ناوچەكانی دیكە و بۆ شەهیدانی سەردەشت چووە ئەو شارەو هانی جەماوەریدا كە لە راپەرین بەردەوام بن و ئەوان بە هەموو شێوەیەك پشتیوانی سەردەشت دەكەن. لە سەقزیش، بۆ یەكەمجار كە راستەوخۆ هێرش كرابێتە سەر شا لەلایەن مامۆستا سەید جەلالدینەوە بووە، كە روو بە شا ووتی " پدەر سوختەی لووت كەڵەشاخ چی لە خەلك دەوێ"، لە دوای ئەو هێرشەی كرایە سەر شا، راپەرینی جەماوەری سەقز رەنگێگی دیكەی بەخۆوە گرت و ئەو ترسەی حكومەتی شا دروستی كردبوو لە دڵی زۆراندا رووخا.\nهاوكات لەگەڵ سەروسامان دانی كار و باری خەڵك، مامۆستا لە رێنوێنی و هاندان و دامەزرانی هێزی پێشمەرگە رانەوەستاو لەو ماوەدا لەگەڵ حكومەتی بازرگان كەوتە هەوڵ بۆ وەرگرتنی چەك و چۆڵ و رێكخستنی هێزی بەرگری بۆ پاراستنی ناوچەكە، بەڵام ئەوەی راستی بێ مامۆستا كۆكردنەوەی ئەو چەكانەو دامەزرانی هێزی پێشمەرگە لە ژێر ناوی هێزی بەرگری بۆ ئەو دوور بینیەی دەگەرایەوە كە بەرێزیان هیچ ئومێدێكی بە حكومەتی خومەینی نەبوو وە پێی وابوو ئاخوند جێی باوەر نین و جەماوەر و هێزی پێشمەرگە دەبێ ئامادە و تەیار بن و لە هەر ئەگەرێك دا بەرگری لە خاك و نیشتمان بكەن. لەگەڵ ئەوانەدا ساڵی 1358ی هەتاوی كەوتە گەران بە ناوچە جیاجیاكانی كوردستان و كۆڕ و كۆبوونەوە و میتینگی جۆراوجۆری بۆ جەماوەری شارەكان سازدەكرد و لە سیاسەتەكانی حكومەتی نوێی ئاگادار دەكردنەوەو هانی دەدان كە ئامادەی هەر جۆرە رووبەرووبوونەوەیەكی هێزەكانی حكومەت بن.\nهەر لەو ساڵەدا بوو پێشبینیەكانی مامۆستا وەراست گەراو رژێمی خومەینی كەوتە هەڕەشەو هێرش كردنە سەر كوردستان. ئەوەی جێگەی باسە ئەوەیە كە هێزە داگیركەرەكانی رژێم لە دوای هێرش بۆ سەر كوردستان گەورەترین كۆسپ و شكستیان لە ناوچەی بانە تووش بوو، هۆی ئەوەش ئەوە بوو كە مامۆستا سەید جەلالدین بە شێوەی مەیدانی و راستەوخۆ سەركردایەتی بەرگری كردنی لە خاكی كوردستان دەكرد.\nلە ماوەی شەڕی داسەپاوی سێ مانگەدا هێزی پێشمەرگەی دەفتەری مامۆستا كە لەلایەن مامۆستا سەید جەلالدینەوە سەركردایەتی دەكران توانیان چەندین قارەمانەتی وەك شەری كامیاران، شەری قەرەچیاوەی سەقز، شەری كەلی خان و شەری 10ی خەزەڵوەری 1358 تۆمار بكەن كە لە دوای شەری 10ی خەزەلوەر هێزەكانی رژێم تووشی شكستی گەورە هاتن، و لە دوای ئەو شكستە جەرگبرەی هێزەكانی رژێم، خومەینی ناچار بە پاشەكشەو ئاگربر و دەست پێ كردنەوەی وتووێژەكان لەگەڵ كورد بوو.\nلە دوای ئەوەی مامۆستا شێخ عزەدین رایگەیاند كە هێزی پێشمەرگەی نیە و حاشای لە بوونی هێزی پێشمەرگەی دەفتەر كرد، مامۆستا سەید جەلالدین لەگەڵ هاورێ و هاوفكرەكانی سازمانی خەباتی كوردستانی ئێرانیان لە 27ی ئاگۆستی 1980 دا دامەزراند. ئەگەر چی مامۆستا هەموو كات هەوڵی دەدا یەكیەتی و یەكریزی نێوماڵی كورد پارێزراو بێ و پێكەوە بتوانن لەبەرامبەر هێزەكانی رژێم دا بوەستنەوە، بەڵام هەر بە دامەزرانی سازمانی خەبات كەوتە بەرهێرش و پەلاماری هێزە كوردستانیەكان و بەداخەوە ئەو مڵملانێ و دژایەتیانە بوونە هۆی زەرەر و زیانێكی بەرچاو هەم لە سازمانی خەبات و بە گشتیش بزوتنەوەی نەتەوەیی گەلەكەمان لە كوردستانی رۆژهەڵات. مامۆستا لەگەڵ ئەو جۆرە هەڵسوكەوتە ناسیاسی و ناشۆرشگێڕیانەدا نەبوو وە هەموو كات بانگەشەی ئەوەی دەكرد كە بە یەكیەتی و برایەتی نێوان ئەحزاب دەتوانین باشتر لە بەرامبەر رژێمی ئێراندا بوەستین و هانی هێزی پێشمەرگەی دەدا كە لە حاست هەڵسوكەوتە ناشۆرشگێڕی و غەیرە دیموكراتیەكاندا دیان بەخۆدا بگرن و وزەی خۆیان بۆ دژایەتی رژێم تەرخان بكەن. مامۆستا هەر لە سەرەتاوە پێی وابوو كە بە دوور لە جیاكردنەوەی خەتی فكری و حیزبی، هەمووان لە راستای سەرخستنی خەباتی نەتەوەی كوردا تێبكۆشن، بە پێچەوانەی ئەوە سەركەوتنی بزوتنەوەی نەتەوەیی و شكستی هێزەكانی رژێم حەستەم دەبێ.\nئەو رێبەرەی گەلەكەمان باوەڕێكی زۆری بە دیموكراسی و پێكەوە هەڵكردن و فرەیی هەبوو، نمونەی هەرە روون ئەوەیە لە دوای راپەرینی جەماوەری لە ئێران ئەوانەی هاوكاری بوون لە راپەرندنی كار و باری شۆرای شاری بانەدا كەسانێك بوون كە لە باری فكریەوە چەپ و دوور بوون لە فكر و هزری مامۆستا، بەڵام ئەوەی بۆ مامۆستا گرینگ بوو خزمەتی دۆز و خەڵكەكەی بوو نەك مەسەلەی فكری، لەلایەكی دیكەوە لەگەڵ هەموو كۆسپ و تەگەرەكانی كە لەلایەن ئەحزابی دیكەوە بۆ سازمانی خەبات سازدەكران و كێشەیان پێ دەفرۆشت، بەڵام مامۆستا هەوڵی زۆری دەدا بە ئیمكانات و لایەنی ماددی هاوكاریان بكات و لەو چوارچێوەدا چەندین جار هاوكاری كۆمەڵەی كردووە.\nئەگەر بمانەوێ لە باری سیاسی و خەتی موبارزاتیەوە مامۆستا بناسین ئەو قسەی بەس و بەڵگەیەكی روونە كە لە كۆنگرەی چوارەمی سازمانی خەبات دا فەرمووی: خەباتی ئێمە خەباتێكی نەتەوەییە و خەباتی تەبەقاتی و چەپیگەری و ئیسلامی پێوەندیان بە خەباتی ئێمەوە نیە.\nئەو وتەیە لە راستیدا دەرخەری ئەو راستیەیە كە مامۆستا ژیان و ماڵ و سامانی هەموو لە پێناو سەرخستنی بزوتنەوەی رەوای گەلەكەی تەرخان كردوەو سەربەستی نەتەوەی كورد ئامانجی سەرەكی بەرێزیان بووە.\nبێ شك رێباز و خەتی نەتەوەیی مامۆستا چۆڵە چرای نەوەی ئێستاو داهاتووی نەتەوەكەمانەو پێویستە نەوەكانی ئێستا و داهاتووی نەتەوەكەمان رابردوو و خەبات و هزری مامۆستا بكەنە سەرمەشق بۆ ژیان و تێكۆشانی خۆیان.\nڕێکه‌و 2018-07-19 16:57:23


🔎 ⌨ 📱 گەڕانی ورد👓 گەڕانی ورد📕 پەڕتووکخانە🚼 ناونامە بۆ منداڵانی کورد📅 کڕۆنۆلۆژیای رووداوەکان🗄 سەرچاوەکان👣 شوێنپێیەکان🔖 کۆکراوەکان🏃 چالاکییەکان🔍 چۆن بگەڕێم؟💁 هاوکاریم بکەن!📚 بڵاوکراوەکانی کوردیپێدیا📼 ڤیدیۆ🌳 درەختی پۆلەکان🔁 بابەت بەهەڵکەوتتۆمارکردنی بابەت➕ تۆماركردنی بابەتی نوێ📷 ناردنی وێنە📕 ناردنی پەڕتووک💬 بیروڕاکانتان📧 پەیوەندی💡 کوردیپێدیا چ زانیارییەکی پێویستە!📏 ستانداردەکان📏 رێساکانی بەکارهێنان📷 وێنە نەناسراوەکانئامرازەکان💡 دەربارەی کوردیپێدیا!📌 چیمان دەربارە وتراوە!💡 پاشەڕۆژی کوردیپێدیا🔗 ناوکێشکردن لە ماڵپەڕەکانتاندا📰 درووستکەری RSS📩 تۆمارکردن / کوژاندنەوەی ئیمێڵ📊 ئاماری میوانەکان📊 ئاماری بابەت🔡 وەرگێڕی فۆنتەکان📅 گۆڕینی رێکەوتەکان💳 کۆمەکی دارایی🏁 زمان و شێوەزمانی رووپەلەکان⌨ کیبۆرد📱 Smart Phone Version - BETAزمانەکان☀ کوردیی ناوەڕاست☀ Kurdîy Nawerast - Latînî☀ کرمانجی - کوردیی باکوور☀ Kurmancî - Kurdîy Bakûr☀ کرمانجیی ئەردەڵانی (گۆرانی-هەورامی)🇬🇧 English🇫🇷 Française🇩🇪 Deutsch🇸🇦 عربي🇮🇷 فارسی🇹🇷 Türkçe🇳🇱 Nederlands🇸🇪 Svenska🇪🇸 Español🇮🇹 Italiano🇮🇱 עברית🇷🇺 Pусский🇫🇮 Fins🇳🇴 Norsk🇯🇵 日本人🇨🇳 中国的🇦🇲 Հայերեն🇬🇷 Ελληνική☀ لەکی هەژماری من🔓 چوونەژوورەوە👫 دەبمە هاوکارتان!🔐 وشەی نهێنیت لەبیرکردووە!پەندنامە - وەشانی 2ەم🏠 دەستپێک|📧 پەیوەندی📅 ئەمڕۆ 26-03 لە مێژوودا|💳 کۆمەکی دارایی|📕 پەڕتووکخانە|||\nسەریاس ئەحمەدلە ساڵی 1981 لە گوندی دەربەندفەقەرە لە دایکبووە، قۆناغەکانی خوێندنی لە شاری سلێمانی تەواوکردووە، دەرچووی زانکۆی سلێمانی کۆلێژی زمان بەشی کوردی ساڵی 2007، ئێستا مامۆستای زمانی کوردییە، لە ناوچەی شارباژێڕ.\nئەندامی کارای رێخراوی کوردیپێدیا و پەیامنێری کوردیێدیایە لە سلێمانی.25-03-2017- تەرمی رۆژنامەنوس نوژیان ئەرهان لەشەنگال بەخاکسپێردرا،\n- نێچیرڤان بارزانی رایدەگەیەنێت لەمساڵدا ریفراندۆم بۆ سەربەخۆیی کوردستان ئەنجام دەدەن و ئاماژە بۆ ئەوەش دەکات تا ئێستا بەفەرمی لەگەڵ تورکیادا ئەو پرسەیان باس نەکردوە.\n- حەسەن ڕوحانی سەرۆک کۆماری ئێران گەیشتە شاری سنە لە ڕۆژهەڵاتی کوردستان و پارێزگاری سنە-ش دەڵێت، ڕوحانی ژمارەیەک پرۆژەی ئابوری لە شارەکە دەکاتەوە.24-03-2017- لە شنگال دوو پێشمەرگە بریندار دەبن.\n- بەڕێوەبەری بومەلەرزه و کەشناسی ئامێدی رایدەگەیەنێتمەسعود محەمەدهزرڤان و نووسەری بیروردی کوردو کەسایەتی ناسراوی کوردستان مامۆستا مەسعود محەمەدی جەلیزادەلەساڵی 1919دا لەشاری کۆیەلەبنەماڵەیەکی ئایینی و وێژەیەو زانست پەروەر هاتۆتەجیهانەوەو گەشتی خوێندنی لەساڵی 1926دا لەکۆیەدەست پێکردووەو قۆناغی ناوەندی و ئامادەیی لەهەولێر لەساڵی 1940دا تەواوکردووەو لەساڵی 1945یشدا خوێندنی کۆلیژی مافی لەبەغدا وەرگرتووەو بووەتەپارێزەرێکی یاساناس.\nلەخوێندنی کۆلیژی مافدا هاوپۆل و دۆستی دڵسۆزی دڵداری شاعیری لێهاتووی کورد بووەبەیەکەوەزۆربەی ئێواران سەردانی ساڵۆنی وێژەی خاتوو (بەهەیە💍 خۆشحاڵین بە هاوسەرگیریی هاوکاری کارای کوردیپێدیا، مامۆستا سەریاس ئەحمەد و خاتوو سروشت.. بەهیوای بەختەوەرییانین.. 💍\n📊بابەت 132,336 | وێنە 37,583 | پەڕتووک PDF 8,174 | فایلی پەیوەندیدار 12,411 | ڤیدیۆ 21 | سەرچاوەکان 6,320 | ئەنجام: 1 تۆمار دۆزرایەوە!\n📕جولەکەکانی عێراق🔗 خوێندنەوەی پەڕتووکی: جولەکەکانی عێراق💾 قەبارەی پەڕتووک: 4.506 کیلۆبایت📄 لاپەڕەکان: !📥 ژمارەی داونلۆد: 59 جار⚠ داوا لە نووسەر، وەرگێڕ و دەزگای پەخشەکان دەکەین ئەگەر پێیان باش نییە ئەم پەڕتووکە لێرەوە داونلۆدبکرێت! ئەوا پێمانی رابگەیەنن.نووسینی: یەعقوب یوسف کوریە وەرگێڕانی: شەرمین عەبدوڵڵا رەواندزیبەڕیوەبەرایەتی چاپ و بڵاوکردنەوەی هەولێرچاپی یەکەم 2013⁉ تایبەتمەندییەکانی بابەت🎗 پۆل:📕 پەڕتووکخانە🏁 زمانی بابەت:☀ کوردیی ناوەڕاست📙 پەڕتووک - کوورتەباس: 🔎 لێکۆڵینەوە📄 جۆری دۆکومێنت: ⊷ وەرگێڕدراو🌐 زمان - شێوەزار: ☀ کرمانجیی ناوەڕاست🏙 شار و شارۆچکەکان: ♖ هەولێر📄 فایلی PDF: ✔🗺 وڵات - هەرێم: ⬇ باشووری کوردستان✨ کوالیتیی بابەت: 98% ✔➕ ئەم بابەتە لەلایەن: (مانو بەرزنجی)ەوە لە: 6-1-2016 12:28:51 تۆمارکراوە✍ ئەم بابەتە بۆ دواجار لەلایەن: (مانو بەرزنجی)ەوە لە: 6-1-2016 12:29:46 باشترکراوە☁ ناونیشانی بابەت🔗🔗👁 ئەم بابەتە 483 جار بینراوە✒ ئەم بابەتە باشتر بکە!🔖 بۆ ناو لیستی کۆکراوەکان ☰✍ گۆڕانکارییەکانی بابەتەکە!</> Metadata</> RSS📷 گووگڵی وێنەی بابەتی هەڵبژێردراو بکە!🔎 گووگڵی بابەتی هەڵبژێردراو بکە!⭐ نرخاندنی بابەت⭐⭐⭐⭐⭐⭐⭐⭐⭐⭐⭐⭐⭐⭐⭐💬 رای خۆت دەربارەی ئەم بابەتە بنووسە!📚 فایلی پەیوەندیدار: 0🔎🔗 بابەتە پەیوەستکراوەکان: 0\nKurdipedia.org (2008 - 2017) version: 3.5 | 📩 contact@kurdipedia.org | ✔CSS3 | ✔HTML5 | کاتی ئافراندنی لاپەڕە: 0,187 چرکە! ☎ +3165471029 +31619975574 | ☎ +9647503268282 +9647701579153🔝


خولی پلە یەکی هۆڵەندا - فێینورد vs برێدا - Soccer - Yariga - Results, fixtures, tables and statistics\nدێن هاگ vs. ئایاکس ئایندهۆڤن vs. فێینورد ڤیتێسی vs. ڤی ڤی ڤی ویلیام II vs. هێرنێڤین هێراکلێس vs. ڕۆدا جەی سی فێینورد vs. برێدا دێن هاگ vs. سپارتا ڕۆتێردام ئوترێخت vs. ئایندهۆڤن ئایاکس vs. ڤیتێسی گرۆنینگێن vs. توێنتی\nفێینورد vs برێدا 0-2\n33' G. Korte (G) (دروستکرا لە لایەن: T. Ambrose)\n87' T. Enevoldsen (G)\n'78 بۆ R. Sprangers\n'86 بۆ T. Enevoldsen\n'55 بۆ س. لارسۆن\n'70 بۆ ف. سپۆرکسلێدی\n'55 بۆ B. Basaçikoglu\n'67 بۆ K. Diks\n'70 بۆ J. Horsfield\n'78 بۆ G. Korte\n'86 بۆ T. Ambrose\n29 M. Kramer 74'\n7 G. Korte 33'\n69 Angeliño 45'\n11 س. لارسۆن بۆ B. Basaçikoglu 55'\n34 D. Vente بۆ K. Diks 67'\n2 ف. سپۆرکسلێدی بۆ J. Horsfield 70' 90+2'\n45 R. Sprangers بۆ G. Korte 78'\n87 T. Enevoldsen بۆ T. Ambrose 86' 87'\n03/03/18 ERE برێدا 2 - 1 فێینورد بینینی ڕووداوەکان زانیاری زیاتر لەسەر ئەم یارییە\n10/03/18 ERE دێن هاگ 0 - 2 برێدا بینینی ڕووداوەکان زانیاری زیاتر لەسەر ئەم یارییە


Hiwa 16/01/2019 - 08:36 بڵاوکراوەتەوە لە هەواڵ/گشتی\nپەرلەمانی بەریتانیا بە زۆرینەی دەنگ ئەو ڕێكەوتنەی ڕەت كردەوە كە سەرۆك وەزیری ئەو وڵاتە لەگەڵ یەكێتی ئەوروپادا واژۆی كردبوو بۆ جیابوونەوە لە یەكێتییەكە، ئەمەش دەبێتە هۆی گرژییەكی سیاسی لەنێو خۆی بەریتانیاداو لەوانەشە ببێتە هۆی ئەوەی بەریتانیا بەبێ هیچ ڕێكەوتنێك جیاببێتەوە یاخوود تەنانەت واز لە جیابوونەوەكە بهێنێت.\nجێگەی ئاماژەیە لە ماوەی ڕابردوودا (تێریزا مەی) داوای لە نوێنەرانی پەرلەمانی بەڕیتانیا كردبوو جارێكی دیكە چاوبخشێننەوە بە ڕێكەوتنەكەدا، چونكە بە وتەی خۆی ڕەت كردنەوەی ڕێكەوتنەكە دەبێتە هۆی ڕوودانی كارەسات لەهەردوو كەرتی بازرگانی و ئابووری بەریتانیادا.\nجێگەی ئاماژەیە لە دەنگدانەكەی پەرلەماندا (432) نوێنەر دژ بە ڕێكەوتنەكە دەنگیانداو لەبەرامبەردا (202) نوێنەر لە بەرژەوەندی ڕێكەوتنەكە دەنگیاندا، ئەمەش خراپترین شكستی حكومەتەكە لەناو پەرلەمان لە مێژووی بەریتانیادا.\nدواتر هەموو نوێنەرانی پەرلەمان بە كۆی دەنگ بەوانەشەوە كە پشتیوانی ڕێكەوتنەكەیان كرد لە دەنگدانەكەدا یەكیان گرت بۆ كۆتایی هێنان بەو ڕێكەوتنە.


بەراست؛ دروشمی هەڵبژاردنتان چی دەبێت؟ – Politic Press\nپاپا فرانسیس: نابێت ناوی خودا بۆ كوشتن و تیرۆر بەكاربهێنرێت\n62% كچان لەرێگەی تۆڕە كۆمەڵایەتییەكانەوە رووبەڕووی دەستدرێژی سێكسی دەبنەوە\nئەمریكا سیستمی بەرگری موشەكی لە نزیك سنوری عێراق و سوریا جێگیردەكات\nپاپای ڤاتیکان گەشتە بەغدا\nلەهەڵەبجە نەخۆشخانەی وەفا تایبەت بە كۆرۆنا دووبارە دەكرێتەوە\nپێشانگای نێودەوڵەتی سلێمانی دوادەخرێت\nلە سەردانەكەیدا بۆ عێراق پاپا دوو شوێنی مێژوویی بەسەردەكاتەوە\nرێژەی ئەوانەی متمانەیان بە ڤاكسین هەیە دژی كۆرۆنا لە زیادبووندایە\nئۆپیك بڕیاری نوێ لە بارەی بەرهەمهێنانی نەوت دەدات\nئەم بابەتە 237 جار بینراوە\nقەیران و كورد بونەتە دووانەیەكی لێك ئاڵۆسكاو، نە بێ قەیران دەبین، نە قەیرانیش بێ كورد دەبێت، جا وەرە ساڵەكەش ساڵی هەڵبژاردن بێت!.\nمێژووی كورد و كوردستان هەرگیز بە سەریەكەوە دەیەیەك یاخود دوو دەیە ئیسراحەت و ئۆقرەیی بەخۆیەوە نەبینیوە، جا كێشەكە سیاسی بێت یاخود شەڕ و پێكدادان، نەبونی بێت یان ئابڵوقەی داسەپاو.\nناچینە قوڵایی مێژووەكەوە، بەڵكو لەم سەردەمە دەدوێین، كە هەم تێیدا دەژین، هەم قەیران لە دوای قەیران بەرۆكی گرتوین، میللەتیش باجی یەكەم و كۆتایی دەدات.\nلە سەردەمی كۆرۆنا و گۆڕانی زمانی حوكمڕانیی لە بەغدا بەرانبەر بە كوردستان، رەوشەكە نالەبار بوە، تێكەڵەیەكی خراپی پەیوەندیی سیاسی و بوغز، هەڵە و كاردانەوە، بەغیلی و بوغرابون سەرلەبەری دۆخەكەی تێكداوە، ئەوەی وەبەرهێناوە كە ئێستا لەبەرچاوانە.\nكورد دەستە دەستە و جیا بە جیا، دەچنە بەغدا و لەوێش نوێنەرگەلێك هەن، هەم حزبی و هەم وەك خۆیان دەڵێن؛ سەربەخۆ، لێرەش میللەت چاوەڕێیە، كێ مژدەیەكی پێیە!، بەڵام پێناچێت وا زوو دەرئەنجامیان هەبێت.\nمیللەتی كورد ئەگەرچی زۆرینەیان ناڕازین، وەلێ لە دڵی خۆیاندا زۆربەی توڕەییەكەیان هەڵگرتوە، جار بە جار لێرە و لەوێ دەریدەبڕن و لە خۆپیشانداندا ئەوەی لە هەناویاندا قەتیسبوە، دەیڕێژن، بەڵام هەر میللەتێكی هۆشیارە، فریو نادرێت، بە سەبر و تەحەممولە، چونكە دەیەوێت ئەوەی لەنێو زەلكاوی عیراقدا بەدەستهاتوە، لە دەستنەچێت.\nكەواتە ئەو میللەتە مادام ئەو هەموو سیفەتە بەرزەی هەیە، بۆچی زوو پاداشت ناكرێت؟ رەنگە بپرسن كێ بیكات؟ ئەسڵەن كێ هەیە بیكات؟ منیش دەپرسم: بە راست كەس نییە شان بداتە بەری بۆئەوەی فریای میللەت بكەوێت؟.\nلە ماوەی رابردودا لە گفتوگۆیەكدا لەگەڵ دوو ئەندامی گەنجی سەركردایەتی یەكێتی باسی رەوشی خراپ و نالەباری خەڵكمان كرد، خۆیشیان بەدەرنین لە خەڵك و لەناو هاووڵاتیانەوە هاتون و دەردەسەریی زۆریان بینیوە. پرسیارم لێكردن: بە راست یەكێتی چاوەڕێی چییە؟ كەی بەهێزترین و كۆتا مەسج دەنێرێت بۆ راستكردنەوەی باری لاری هەرێمی كوردستان؟ بە كوردی و بە كورتی یەكێتی بۆچی خۆی دەكاتە قوربانی؟ كە هەمیشە لەگەڵ پێكهاتن و گەیشتنە ئەنجامە لەگەڵ حكومەتی فیدراڵی. بۆ خۆی دەكاتە قوربانی، كە نە سودی هەیە بۆی، نە سودیشی دەبێت بۆ ئایندە.\nبۆیە “گەڕانەوە بۆ میللەت” دەبێت دروشمی 2021 بێت، ناكرێت وەك ساڵی رابردو تێپەڕێت، ئەمساڵیش ساڵی هەڵبژاردن دەبێت، جا زوو بێت یان درەنگ.\nئەرێ بە راست بیرتان لەوە كردوەتەوە: دروشمی هەڵبژاردنتان چی دەبێت؟! چی بە میللەت دەڵێن؟!.\nئیمان‌و چاوی لەیلا\nساڵی 2020 لە ساڵانی تر نەچوو\nسێ پێشنیار بۆ دورخستنەوەی مەترسییەكانی شەڕ لە هەرێم\nتەوزیعی ئەدواریش بێت ئیدی بەسە\n30 ساڵە داینەمۆی راپەڕین و بەعس شكێن حەماڵە (2,454 بینین)\nبڕوا دەکەیت خۆسێ ماریا چ داوایەکی لە دیۆنگ کردوە (211 بینین)\nئۆتۆمبێلەكەی كونسوڵی فەرەنسا لەهەرێم لەكار دەكەوێت (178 بینین)\nلاهور شێخ جەنگی و نوێنەری هاوپەیمانان لە هەرێم كۆبونەوە (142 بینین)\nڕونكردنه‌وه‌یه‌ك له‌باره‌ی هاتووچۆكردن لەمەرزی نیودەوڵەتی باشماخ (114 بینین)


ڤاڵڤێردی پەسنی عوسمان دێمبڵی دەدات\nبارتۆمیۆ دەروازەی لەبەردەم پۆگبا واڵا كرد\nخۆزێ ماریا بارتۆمیۆ، سەرۆكی یانەی بەرشلۆنە، ڕەتی كردەوە لە بارەی ئەو هەواڵەی كە گوایە پۆگبا دەچێتە بەرشلۆنە گفتوگۆ بكات، بەڵام ئەوەیشی خستە روو كە تا كۆتایی دەروازەی یانەكەیان لەبەردەم هەموو شتێكدا واڵایە.\nمێدیا ئینگلیزی و ئیسپانییەكان، چەند رۆژێكە باسی ئەوە دەكەن كە پۆڵ پۆگبا دەچێتە بەرشلۆنە، ئەوەیش بە هۆی بوونی ناكۆكی لەگەڵ خۆزێ مۆرینهۆ، لەو رووەوە بارتۆمیۆ، وتی؛ ئێمە لە بارەی ناوەكانەوە نادوێین، 20 رۆژمان لەبەردەمدایە، ئەوەی روو بدات لەو ماوەیەدا دەیبینین، هێشتە كاتی تەواومان لەبەردەمدایە لە ماوەی گواستنەوەی هاوینەدا.\nوەرزی رابردوو، پۆگبا لەگەڵ مۆرینهۆ بەریەك كەوتن، لەو كاتەوە دەنگۆی نەمانی لە یانەكە لە ئارادایە، بەم دواییەیش ئەو كێشەیە تازە بووەوە، دوای لێدوانێكی پۆگبا، لە دوای یارییان بەرانبەر لیستەر سیتی، كە وتی؛ یاریزانێك هەست بە ئاسوودەیی دەكا، كە لەو تیپەی یاریی بۆ دەكات، پشوو و دەروونئارامی هەبێ، ئەو بارە نەبێ، هیچ كات ئاسوودە نابیت، ئەو كاتەی پێوەندیی باشت لەگەڵ هەمووان هەبێ، هەست بە متمانە دەكەیت و هەموو شتێك بە رێی خۆیدا دەڕوات، هیچی تر ناڵێم، چونكە ئەگەر هەندێ شتی تر بڵێم، تووشی سزا دەبم. ئەو لێدوانەی پۆگبا، بەردەوامیی كێشەكەی دەرخست، بۆیە ئێستە ئەگەری چوونی بۆ بەرشلۆنە، زیاتر دەبێ.\nهاوكات مێدیاكان وای لێك دەدەنەوە، ئەو پەیامەی پۆگبا، بۆ ئەوەیە یانەكەی هاوكاری و پاڵپشتیی زیاتری بكەن.\nنیكۆ كۆڤاچ، لە بارەی لیڤاندۆڤسكییەوە دەدوێت\nراهێنەری كرواتی یانەی بایرن میونشن نیكۆ كۆڤاچ، پەسنی یاریزانی یانەكەی "رۆبێرت لیڤاندۆڤسكی"ـی دا، دوای تۆماركردنی سێینە گۆڵ لە جامی سوپەری ئەڵمانیا، بەرانبەر ئینتراخت فرانكفۆرت، كە یارییەكەیان 5-0 بردەوە و جامەكە بووە بەشیان.\nدوای یارییەكە، راهێنەر، وتی؛ پێویستمان بە دووان لەسەر لیڤاندۆڤسكی نییە، ئەو یاریزانێكی باشە و هێرشبەرێكی كەموێنەیە، خۆی سەلماندووە.\nوتیشی؛ دەبێ سوپاسی یۆب هاینكس بكەین، ئەگەر ناسناوی وەرزی رابردووی نەبردباوە، ئێمە لێرە نەدەبووین.\nدوای ئەوەی گۆڵی سەركەوتنی یانەی بەرشلۆنەی بەسەر یانەی سڤیلیە لە جامی سوپەری ئیسپانیا تۆمار كرد، عوسمان دێمبلی لەلایەن راهێنەری یانەكەیەوە، ستاییش كرا.\nڤاڵڤێردی، وتی؛ دێمبلی بەشداری كرد و گۆڵی یەكلاكەرەوەی كرد، ئەوەی كردی جێی دڵخۆشییە، ئەو لە هەموو یارییەكدا ئاستی بەرزتر دەبێتەوە، نازانم پێویستی بەم جۆرە یارییانەیە بۆ دەركەوتن یان نا، پێویستە ئەو وەڵامی ئەمە بداتەوە. پێشبینیی گەورەمان بۆ داهاتووی ئەو هەیە، توانایەكی بەرزی هەیە.\nبۆ زانین، ئەو گوتانەی ڤاڵڤێردی، لە كاتێكدایە كە دەنگۆی چوونی عوسمان بۆ یانەكانی ئارسناڵ و مانچستەر سیتی لە ئارادایە.\nهۆكارێكی سەیر لە پشت چوونی رۆناڵدۆوە هەبوو بۆ ریاڵ مەدرید\nسایتی مێن بڵاوی كردووەتەوە، كە تاڵانكردنی ماڵی كریستیانۆ رۆناڵدۆ لەلایەن هاندەرانی یانەی مانچستەر یونایتدەوە، لەو كاتەی لە یانەكەدا بووە، یەكێك لە هۆكارەكانی جێهێشتنی ئەهریمەنە سوورەكان بووە، هاوكات پێشهاتی یاریی نێوان ئینگلتەرا و پورتوگالیش لە مۆندیالی 2006ـی ئەڵمانیا، هۆیەكی تری پێكبەستراو بوو بۆ وازهێنانی بووە لە مان یوو.\nلە یاریی نێوان پورتوگال و ئینگلتەرادا، رۆناڵدۆ بووە هۆی ئەوەی كارتی سوور بە واین روونی بدرێت، ئەوە هاندەرانی یانەی مانچستەر یونایتدی لە رۆناڵدۆ تووڕە كرد، هەر بەو هۆیەوە دواتر ماڵەكەیان تاڵان كرد، كاتێك رۆناڵدۆ گەڕایەوە ماڵەوە و ئەو پێشهاتەی بینی، بیری لە رۆییشتن بۆ ریاڵ مەدرید كردەوە، بۆیە لە 2009 پێوەندی بە یانەی ریاڵ مەدریدەوە كرد و لە ماوەی مانەوەی لەو یانەیەدا، بووە خاوەن دەستكەوت و ناسناوی زۆر، دوای نۆ ساڵ مانەوە لەو یانەیە، لە 2018 پێوەندیی بە یانەی یوڤێنتوسەوە كرد\nدواترین دەستکاریکردن لەسەر سێ شەممە, 14 ئاب 2018 11:01


ڕاگرتنی ۳ بەندکراوی کورد لە گرتوخانەی ئیتلاعەتی کۆماری ئیسلامی ئێران لە ورمێ پاش چەند مانگ لە بێ‌سەروشوێن کردنیان - كۆمه‌ڵه‌ی مافی مرۆڤی کوردستان\nڕاگرتنی ۳ بەندکراوی کورد لە گرتوخانەی ئیتلاعەتی کۆماری ئیسلامی ئێران لە ورمێ پاش چەند مانگ لە بێ‌سەروشوێن کردنیان\nبە پێی ڕاپۆرتی کۆمەڵەی مافی مرۆڤی کوردستان ، پاش تێپەڕ بوونی چەند مانگ لە دەستبەسەر کردنی شارۆمەندانی کور ” فارۆق شاروێرانی ، ئەمیر پەیغامی ، تاهێر خۆرشیدی ” لە لایەن هێزە ئەمنیەکانی کۆماری ئیسلامی ئێران لە شاری “شنۆ” بنەماڵەی ئەم سێ شارۆمەندە سەرئەنجام توانیان لە شوێنی ڕاگرتنیان ئاگادار ببنەوە.\nئەم سێ شارۆمەندە بە تۆمەتگەلی هاوکاری پارتە کوردیەکان و سیخۆڕی لە گرتوخانەکانی ئیتلاعەتی سپای پاسدارانی کۆماری ئیسلامی ئێران لە ورمێ لە ژێر لێپرسینەوەدان .\nلە ڕاپۆرتەکەدا هاتوە کە تاهیر خۆرشیدی ۲۱ ساڵان کە سەرباز بوە وخەڵکیگەڕەکی ” سەی‌ئاوای” شنۆیە بە تۆمەتی جاسوسی لە ڕۆژی ۱۰جۆزەردان ساڵی ۹٦ ی هەتاوی لە لایەن هێزە ئەمنییەکان سەر بە ئیتلاعاتی سپا دەستبەسەر و بە مەبەستی لێپرسینەوە ڕوانەی ئیتلاعاتی سپای پاسداران لە ورمێ دەکرێت .\nڕۆژی دووشەممە ۸ جۆزەردانی ۹٦ ئەمیر پەیغامی لە لایەن هێزە ئەمنییەکان(لباس شخصی) لە شاری شنۆ دەستبەسەر و بە مەبەستی لێپێچینەوە ڕەوانەی ئیتلاعاتی ورمێ دەکرێت. هەر وەها لە ڕۆژی ۲۱ بانەمەڕ ی ۹٦ فاڕۆق شاروێرانی کوڕی ئەحمەد بە تۆمەتی هاوکاری پارتەکوردیەکان لە لایەن هێزەکانی وەزارەتی ئیتلاعاتی کۆماری ئیسلامی ئێران لە شاری شنۆ بە بێ ئیزن و بەڵگەی یاسایی پاش پشکنینی ماڵەکەی دەستبەسەر دەکرێت و بۆ گرتوخانەی ئیدارەی ئیتلاعاتی ورمێ ڕەوانە کراوە. کۆمەڵەی مافی مرۆڤی کوردستان\n← Previous ژنێک لە ناوچەی چلچەمە لە هەوڵێکی خۆکوژیدا ئاگری لە جەستەی بەرداوە و گیانی لەدەستدا\nخۆکوژی ژنێکی گەنج لەڕۆژی جێژنی ڕەمەزان Next →\nلە ئەدەنە ١٤ کەس دەستگیرکران که ٤ کەسیان منداڵن\nئێعدامی ۲زیندانی کرماشانی لە ڕۆژهەڵاتی کوردستان\nئازاد کردنی هاوڵاتیەک بە دانانی بارمتە لە زیندان


سێیه‌م : ڕاپرسی به‌گوێره‌ی پێویستبوونی  ئه‌نجامدانی:\nئه‌م جۆرانه‌ی لای خواره‌وه ده‌گرێته‌وه:\nئه‌م جۆره له ڕاپرسی له ده‌ستوردا ده‌قی له‌سه‌ر هاتووه و به‌گوێره‌ی ئه‌و ده‌قه ده‌ستوریه پێویست ده‌كات ئه‌نجام بدرێت به‌رله‌وه‌ی هه‌ستیت به‌كارێكی دیاریكراو، ئه‌مه‌ش له‌ڕێگه‌ی ناچاركردنی ده‌سه‌ڵاتی تایبه‌ت كه(ده‌سه‌ڵاتی یاسادانان، یان ده‌سه‌ڵاتی جێ به‌جێكردن، ده‌گرێته‌وه كه هه‌ستن به‌ئه‌نجامدانی ڕاپرسی له‌سه‌ر بابه‌تێكی دیاریكراوبه‌رله جێبه‌جێكردنی، لێره‌دا ده‌ستور هیچ جۆره رێگایه‌كی له‌به‌رده‌ستی ئه‌نجوومه‌نی نوێنه‌ران نه‌هێشتۆته‌وه به‌گوێره‌ی ده‌قی ده‌ستوری ده‌بێت هه‌ستن به‌ئه‌نجامدانی ڕاپرسی .\nله هه‌ردوو حاڵه‌تی ناره‌زای گه‌ل و پێشنیاری گه‌لدا ڕووده‌دات، له‌كاتی ده‌ربڕینی ناره‌زایی گه‌ل ئه‌و یاسایه‌ی ناڕه‌زایی گه‌لی له‌سه‌ره جێبه‌جیكردنی ڕاده‌گیرێت تاوه‌كو ئه‌و كاته‌ی كه ڕاپرسی گه‌لی له‌سه‌رئه‌نجام ده‌درێت و ڕاپرسی به‌شێوه‌یه‌كی ناچاری ده‌بێت ئه‌نجام بدرێت بۆ وه‌رگرتنی ڕاوبۆچوونی كۆتایی گه‌ل له‌سه‌ر راگرتن یاخود جێبه‌جێكردنی ئه‌و یاسایه، هه‌مان ڕێكار جێبه‌جێده‌كرێت له حاڵه‌تی پیشنیاری گه‌ل بۆدانانی یاسایه‌ك یان جێ به‌جێكردنی یاسایه‌ك به‌و پێیه‌ی به‌رئه‌نجامی ڕاپرسی هێزی پابه‌ندكردنی ده‌سه‌ڵاتی هه‌یه به‌جێبه‌جێكردنی ئه‌نجامی ڕاپرسییه‌كه كه ئه‌نجام ده‌درێت بۆ ئه‌و پێشنیاره‌ی گه‌ل.\nبۆنموونه ده‌ستوری پێشوی میسر له ساڵی 1971 به‌م جۆره ڕاپرسی وه‌رگرتووه له پێنج حاڵه‌تدا كه‌ئه‌مانه‌ن :\n1)به گوێره‌ی ماده‌ی(74) ده‌بێت رێكاری خێرا بگیرێته به‌ر بۆئه‌نجامدانی ڕاپرسی بۆ رووبه‌رووبوونه‌وه‌ی بارودۆخی مه‌ترسیدار.\n2)به‌گوێره‌ی ماده‌ی (76) ده‌بێت ڕاپرسی ئه‌نجام بدریت بۆ به‌ربژێری سه‌رۆكایه‌تی كۆمار.\n3)به گوێره‌ی ماده‌ی(126) ده‌بێت ڕاپرسی ئه‌نجام بدرێت بۆ هه‌ڵوشانه‌وه‌ی ئه‌نجوومه‌نی نوێنه‌رانی گه‌ل.\n4)به گوێره‌ی ماده(189) ده‌بێت ڕاپرسی ئه‌نجام بدرێت بۆ هه‌موواركردنه‌وه‌ی ده‌ستور.\n5) به گوێره‌ی ماده(139) ده‌بێت ڕاپرسی ئه‌نجام بدرێت بۆ په‌سه‌ندكردنی ده‌ستور له‌لایه‌ن گه‌له‌وه.\n-2 ڕاپرسی ئاره‌زوومه‌ندانه:\nله ده‌ستوره‌دا ئه‌نجامدانی ئه‌م جۆره له ڕاپرسی راوه‌ستاوه له‌سه‌ر ئیراده‌ی ده‌سه‌ڵات له ده‌وڵه‌تدا یان ئه‌و لایه‌نه‌ی كه ئه‌م جۆره له ڕاپرسی دیاریده‌كات، كه ئه‌نجام بدرێت، ئه‌م جۆره له ڕاپرسی به‌یاسا دیاری نه‌كراوه به‌ڵام ده‌كرێت ده‌سه‌ڵات هه‌ستێت به‌ئه‌نجامدانی هیچ ده‌قێكی یاسایی رێگه له‌ئه‌نجامدانی ناگرێت،و له‌هه‌ندێك بارودۆخدا له‌لایه‌ن لایه‌نی جیاجیاوه ئه‌نجام ده‌درێت و مه‌رج نیه ته‌نها ده‌سه‌ڵات ئه‌نجامی بدات،بۆیه ده‌كرێت لایه‌نی ئه‌نجامده‌ری ئه‌م جۆره له ڕاپرسی پابه‌ند بێت به جێبه‌جیكردنی ئه‌نجامی ڕاپرسییه‌كه‌وه ده‌شكرێت پابه‌ند نه‌بێت به‌ئه‌نجامه‌كانییه‌وه.\nده‌سه‌ڵات ده‌كرێت بڕیاری ئه‌نجامدانی ڕاپرسی ئاره‌زوومه‌ندانه بدات، به‌ڵام ئه‌م ڕاپرسیه ده‌بێت به‌ده‌ربێت له‌بابه‌تێكی گرنگی بنه‌ره‌تی سیاسی، له‌وانه‌یه هه‌ستان به‌ئه‌نجامدانی ئه‌م ڕاپرسییه له‌لایه‌ن ده‌سه‌ڵاته‌وه به‌هۆی پاڵه‌په‌ستۆی گه‌له‌وه بێت له‌سه‌ر ده‌سه‌ڵات بۆ ئه‌نجامدانی ڕاپرسی، یاخود ئه‌نجامدانی ڕاپرسی هه‌ڵبژێردرێت به‌هۆی دابه‌شبوونی ڕاو بۆچوونی جیاواز له‌سه‌ر ئه‌و بابه‌ته‌ی ناكۆكی له‌سه‌ر دروست ده‌بێت. وه هه‌ندێكجار ده‌سه‌ڵاتی وڵاتانی ئه‌وروپا راده‌كێشرا بۆ ئه‌نجامدانی ڕاپرسی ئاره‌زوومه‌ندانه بۆبابه‌تی به‌جێگه‌یاندنی به‌رنامه‌كانی یه‌كێتی ئه‌وروپا، سه‌ره‌ڕای ئه‌وه‌ی له هه‌ندێك بارودۆخدا داوای ڕاپرسی یه‌ك ده‌كرێت كه‌ئه‌نجامه‌كه‌ی هێزی پابه‌ندكردنی لایه‌نی ئه‌نجامده‌ری ڕاپرسییه‌كه‌ی تێدا بێت به‌هۆی ئه‌وه‌ی په‌یوه‌ستی ده‌كه‌ن به هه‌مواری ده‌ستووره‌وه له‌وڵاتدا.\nئه‌نجامدانی ڕاپرسی ئاره‌زوومه‌ندانه (الاختیاری) هێزی پابه‌ندكردنی نیه بۆ جێبه‌جێكردنی ئه‌نجامه‌كه‌ی له‌ڕووی یاساییه‌وه، به‌ڵام قورسه بۆ ده‌سه‌ڵات له ڕووی سیاسیه‌وه ئه‌نجامه‌كانی ئه‌م ڕاپرسییه قبوڵ نه‌كات له‌به‌ر به‌رژه‌وه‌ندیه‌كانی حكومه‌ت و ده‌سه‌ڵات. وه‌له‌هه‌ندێك وڵاتدا ده‌كرێت په‌رله‌مان یان كه‌مینه‌یه‌كی په‌ر‌له‌مانیی داوای ئه‌نجامدانی ئه‌م ڕاپرسییه بكات.\nجۆرێكی دی له ڕاپرسی ئاره‌زوومه‌ندانه به‌دیده‌كرێت كه ئاماژه‌ی بۆده‌كه‌ین، ئه‌ویش ڕاپرسی ئاره‌زوومه‌ندانه بۆره‌تكردنه‌وه‌یه، ڕاپرسی ئه‌نجام ده‌درێت بۆ ره‌تكردنه‌وه‌ی له‌كاتێكدا هاوڵاتیان فشار دروست بكه‌ن بۆ ده‌نگدان له‌سه‌ر یاسایه‌كی نوێ، ئه‌مه‌ش به‌ئه‌نجامدانی گفتوگۆو شیكردنه‌وه له‌لایه‌ن ده‌سه‌ڵاتی یاسادانانه‌وه و كه‌به‌كۆكردنه‌وه‌ی ئه‌و یاسا نوێیه.\nله‌هه‌ندێك وڵاتدا ده‌كرێت ڕاپرسی ئاره‌زوومه‌ندانه ئه‌نجام بدرێت بۆ ره‌تكردنه‌وه‌ی یاسایه‌ك كه ده‌رچووه، ئه‌گه‌ر نه‌توانرا له‌ئه‌نجوومه‌نی نوێنه‌ران به‌ده‌نگدان ره‌تبكرێته‌وه، یان ده‌رده‌كرێت له‌به‌ر رۆشنایی ئه‌و ڕاپرسییه‌ی ئه‌نجامدراوه، یاساكه‌ره‌تبكرێته‌وه یان هه‌مواركردنه‌وه‌ی تێدا ئه‌نجام بدرێت.\nنموونه ژماره‌یه‌ك یاسای ره‌تكردنه‌وه‌له‌وانه:ڕاپرسی ئا‌ره‌زوومه‌ندانه‌ی گه‌لی سویسرا له ساڵی 1978، سه‌باره‌ت به پێشنیاری دروستكردنی هێزێكی پۆلیسی فیدرالی،بۆ رووبه‌رووبوونه‌وه‌ی خۆپیشا‌نده‌ران له‌كاتی ئه‌نجامدانی كاری تێكده‌رانه‌دا، كه تێیدا گه‌ل پێكهێنانی ئه‌و هێزه‌ی پۆلیسی ره‌تكردووه‌ته‌وه و پێكنه‌هێنرا.\nده‌كرێت بڵێین ڕاپرسی ناچاری واسه‌یرده‌كرێت به‌شێكه له رێكاره یاساییه‌كان له‌به‌رئه‌وه‌ی ئه‌م ڕاپرسییه له‌چوارچێوه‌ی یاسادا ڕێكخراوه به‌تایبه‌ت یاسا ده‌ستوریه‌كان چونكه له هه‌ر ده‌قێكی ده‌ستوری دا ئاماژه‌ی بۆكرا بێت ده‌بێت وه‌ك خۆی جێبه‌جێبكرێت و ئه‌نجامه‌كانیشی په‌سه‌ند و جێبه‌جێبكرێت، هێزی جێ به‌جێكردنی هه‌یه به گوێره‌ی یاسا. به‌ڵام ڕاپرسی ئاره‌زوومه‌ندانه هه‌ل ده‌ڕه‌خسێنێت بۆ ده‌سه‌ڵاتی یاسادانان یان ده‌سه‌ڵاتی جێ به‌جێكردن ئه‌نجامی ڕاپرسیه‌كه پشتگوێ بخات و، جێ به‌جێ نه‌كات و، یاخود ئه‌نجامه‌كه‌ی هێزی پابه‌ندكردنی ده‌سه‌ڵاتی نیه بۆ جێ به‌جێكردن.\nچواره‌م : ڕاپرسی به گوێره‌ی گشتگیری پێشنیاره‌كان\nده‌كرێت ڕاپرسی گشتی پێناسه بكه‌ین له‌به‌ر رۆشنایی هه‌ڵبژاردنه‌گشتییه‌كان له‌به‌ر ئه‌وه‌ی هه‌موو هاوڵاتیه‌ك به‌شداری ده‌كه‌ن له ده‌نگدانه گشتییه‌كاندا له‌ڕووی بابه‌تیه‌وه به‌بێ ئه‌وه‌ی مه‌رجی هه‌بێت كه ده‌بێت گروپێكی فێركاری یان رێژه‌یه‌كی دیاریكراو له‌سه‌ر بنه‌مای ده‌وڵه‌مه‌ندی یان به‌شداریكردنی گروپێك كه‌سه‌ربه میراتگرێكی دیاریكراوبن به‌ڵام مه‌رجه‌كانی تر نابێته هۆی ئه‌وه‌ی سیفاته گشتییه‌كان لاواز بكاته‌وه  جا په‌یوه‌ندی به ته‌مه‌نه‌وه هه‌بێت وه‌ك ئه‌وه‌ی كه‌مترین ته‌مه‌ن كه بۆی هه‌بێت به‌شداری ده‌نگدان بكات دیاری بكرێت، یان دیاریكردنی ره‌گه‌ز وه‌ك ئه‌وه‌ی مه‌رجێكی تێدا بێت كه بڵێت ده‌نگدان به‌ته‌نها بۆ نێر ومێ بۆی نیه ده‌نگ بدات، یاخود هه‌ڵبژاردنه‌كه مه‌ر‌جێكی تێدا بێت بڵێت مه‌رجه ئه‌و كه‌سه‌ی ده‌نگده‌دات نابێت هیچ جۆره گرفتێكی عه‌قڵی هه‌بێت وه‌ك شێتی و هه‌مووبابه‌ته‌كانی كه په‌یوه‌ندییان به‌بیرو هۆشی مرۆڤه‌وه هه‌یه، یان مه‌رجێكی دانابێت كه‌په‌یوه‌ندی به شه‌ره‌فه‌وه بێت، له‌مه‌رجه‌كه‌دا بڵێت نابێت ئه‌و كه‌سانه‌ی به‌شداری هه‌ڵبژاردنه‌كان بكه‌ن  تاوانێكیان ئه‌نجامداوه و بووه‌ته هۆی زڕاندن و له‌كه‌داركردنی ئه‌و كه‌سه له‌ڕووی شه‌ره‌فه‌وه به‌هیچ جۆرێك دادگا ئیعتباری بۆ نه‌گێراوه‌ته‌وه.\nله‌ژێر ڕۆشنایی ئه‌و پێناسانه‌ی كه بۆ هه‌ڵبژاردنه‌گشتییه‌كان كرا ده‌توانین گوزارشت له ڕاپرسی گشتی بكه‌ین به‌م شێوه‌یه‌ی خواره‌وه :\nڕاپرسی گشتی: كه له‌ئێستادا په‌یڕه‌وده‌كرێت له‌ناو هه‌موو میلله‌تاندا كه‌سیسته‌می ڕاپرسی گه‌ل په‌یره‌وده‌كرێت له‌سه‌رده‌می پێشكه‌وتندا هه‌مان ئه‌و پێناسانه‌ی هه‌یه، كه بۆ هه‌ڵبژاردنه گشتییه‌كان كراوه، هه‌ندێك له زانایان وایده‌بینن، كه مه‌رجی خوێندنه‌وه و نوسین و، بێ به‌شكردنی نه‌خوێنده‌وارله ده‌نگدان ناكه‌وێته نێوچوارچێوه‌ی مه‌رجی فێربوون یان نابێت به‌ده‌نگدانێكی كۆتكراو، به‌ڵكو ده‌گه‌رێته‌وه بۆ مه‌رجی رێكخستنی به‌ته‌نها وه‌ك مه‌رجی ته‌مه‌ن و ره‌گه‌زو عه‌قڵ و شه‌ره‌ف، هه‌روه‌ها له‌به‌ر ئه‌وه‌ی زانینی خوێندنه‌وه ونوسین له‌وانه‌یه ببێته‌هۆی جێگیربوونی هه‌سته‌وه‌ری شه‌شه‌م له‌كاتی هه‌ڵبژاردنه‌كاندا بۆ دروستبوونی ڕای گشتی هه‌روه‌ك زانایان ده‌ڵێن، ئه‌رێنه‌كانی ده‌نگدانی گشتی نزیكمان ده‌كاته‌وه له‌زانیارییه‌كانی گه‌ل و له‌دروستبوونی ڕای گشتی دا بۆیه هه‌ڵبژاردنه‌گشییه‌كان چ ڕاپرسی بێت یان هه‌ڵبژاردن وه‌ك هۆكارێك له هۆكاره‌كانی پێگه‌یشتن و تێ گه‌یشتنی هاوڵاتیان سه‌یرده‌كرێت له ڕووی سیاسیه‌وه‌و گیانی گرنگیدان لای هاوڵاتیان دروستده‌كات و له‌وبابه‌تانه‌ی، كه په‌یوه‌ندی به‌كاروباری گشتییه‌وه هه‌یه.\n2) ڕاپرسی كۆت وبه‌ندكراو(مه‌رجدار):\nده‌كرێت پێناسه‌ی ڕاپرسی كۆتكراو بكه‌ین به‌وه‌ی كه‌مه‌رجی لێهاتوویی زانستی، وه‌یان مه‌رجی سه‌روه‌ت وسامانی دیاریكراوه یان مه‌رجی ئه‌وه‌ی سه‌ربه‌بنه‌ماڵه‌یه‌كی دیاریكراو له‌ناو ده‌نگده‌راندا له‌بابه‌تی ڕاپرسی یه‌كه‌دا، هه‌روه‌ها به‌زیادكردنی مه‌رجی رێكخستنی په‌یوه‌ندیداربه‌ته‌مه‌ن و ره‌گه‌ز یان عه‌قڵ وه‌یان شه‌ره‌ف، بوونی مه‌رجی رێژه‌یه‌كی دیاریكراو له‌سه‌روه‌ت و سامان له‌گه‌ڵ بوونی مه‌رجی سه‌ربه‌چینێكی دیاریكراو یان گروپێكی دیاریكراوله‌به‌ر ئه‌وه‌ی ئه‌م دوومه‌رجه ده‌لیلی دڵنیاكه‌ره‌وه نیه بۆ تێگه‌یشتن له‌كاروباری گشتی له وڵاتدا، هاوڵاتی هه‌ژار و كه‌م ده‌رامه‌ت ده‌زانێت و ده‌توانێت پیاده‌ی مافی سیاسی و ره‌وشی ده‌سه‌ڵاتداری بكات وه‌ك له‌هاوڵاتی خاوه‌ن سه‌روه‌ت سامان و ده‌وڵه‌مه‌نده‌كان، هه‌ردوو مه‌رجه‌كه پێچه‌وانه‌ی دادپه‌روه‌ریه و له‌گه‌ڵ گیانی پێشكه‌وتن وسه‌رده‌مدا ناگونجێت، زانایانی بواری سیاسی و یاسایی ئاماژه‌یان پێكردووه ده‌ڵێن سوودی ده‌نگدانی مه‌رجدار به‌مه‌رجی بوونی ئاستی زانستی بۆناسینی كاروباری كۆمه‌ڵگا به‌هۆی ئه‌وه‌ی بزانێت باشترین جۆری ركه‌به‌رایه‌تی دروست بكات، وه باشترین ئه‌نجام له‌به‌رژه‌وه‌ندی كۆمه‌ڵگا به‌دی بهێنێت.\nپێنجه‌م: ڕاپرسی له ڕووی بابه‌ت وئامانجه‌وه:\nبابه‌ت و ئامانجی ڕاپرسییه‌كه ده‌كرێت به‌چه‌ند به‌شێكه‌وه كه‌ئه‌مانه‌ی لای خواره‌وه‌ن:\nیه‌كه‌م: ڕاپرسی ده‌ستوری :\nئه‌و جۆره ڕاپرسیه‌یه كه ئه‌نجام ده‌درێت،بۆپه‌سه‌ندكردنی پرۆژه یاسایه‌كی ده‌ستوری وڵات یاخود راستكردنه‌وه‌ی هه‌له‌یه‌ك كه له‌دستوردا هاتووه، ئه‌مه‌ش له‌كاتێكدا ده‌بێت كه ده‌ستوره‌كه دانرابێت، بێگومان گه‌ل له‌و ڕاپرسییه‌دابڕیارده‌دات به‌په‌سه‌نكردنی یان ره‌تكردنه‌وه‌ی بۆ پرۆژه‌یاسای ده‌ستوره‌كه، یاخود بۆ ڕاستكردنه‌وه‌ی پرۆژه یاسای ده‌ستووره‌كه. لێره‌وه بۆمان روون ده‌بێته‌وه كه ڕاپرسی بۆ ده‌ستور ده‌بێت به‌دوو به‌ش كه‌ئه‌مانه‌ن :\n1) ڕاپرسی بنیاتنانی ده‌ستور.\n1)ڕاپرسی بۆ هه‌مواركردنه‌وه‌ی ده‌ستور.\nلێره‌دا باسێكی كورت له‌سه‌ر هه‌ردوو جۆره‌كه  ئه‌نجام ده‌ده‌ین ونمونه‌ی پێویستیان بۆ ده‌هێنینه‌وه .\nڕاپرسی بنیاتنان ؛ بریتییه‌له خستنه‌ڕووی پرۆژه‌یه‌كی یاسایی ده‌ستوری نوێی وڵات بۆ به‌رده‌ستی گه‌ل، به‌واتای ئه‌وه‌ی كه‌گه‌ل به‌شێوه‌یه‌كی راسته‌وخۆ به‌شداری ده‌كات له‌دانانی ده‌ستوری نوێی وڵات به‌بێ له‌به‌رچاوگرتنی ئه‌وه‌ی كه ئایا كێ ئه‌م پرۆژه‌ی یاسای ده‌ستوری ئاماده‌كردووه، ئینجا چ له ڕێگه‌ی كۆمه‌ڵه‌یه‌كی بنیادنانه‌وه ئه‌م ده‌ستوره دانرا بێت یاخود له ڕێگه‌ی ئه‌و لیژنه حكومیانه‌ی كه حكو‌مه‌ت دیاریكردوون بۆ دانانی ده‌ستوره‌كه .\nله‌به‌رئه‌وه‌ی هه‌ردوو رێگه‌كه یه‌ك ئامانجی هه‌یه، له‌ئه‌نجامدا گه‌ل ئه‌و لایه‌نه‌یه بڕیاری یه‌كلاكه‌ره‌وه ده‌دات له‌سه‌رئه‌و پرۆژه‌یاساده‌ستورییانه به‌په‌سه‌ندكردنی پرۆژه یاسای ده‌ستوره‌كه یاخود به‌ڕه‌تكردنه‌وه‌ی پرۆژه‌ی ده‌ستوره‌كه، ئه‌گه‌رهاتوو گه‌ل پرۆژه یاسای ده‌ستورییه‌كه‌ی په‌سندكردئه‌وا سیفه‌تی یاسایی وه‌رده‌گرێت و ده‌بێت به‌دستورێكی پابه‌ندكراو بۆ ووڵات، به‌ڵام ئه‌كه‌ر هاتووه گه‌ل پرۆژه یاساده‌ستورییه‌كه‌ی ره‌تكرده‌وه، ئه‌وكاته سیفه‌تی یاسایی ده‌ستوری نابێت و وه‌لا ده‌خرێت و هیچ جۆره كاریگه‌رییه‌ك دروست ناكات وه‌كو یاسای ده‌ستوری له‌وڵاتدا، ئه‌م رێگایه زۆرترین په‌یره‌وی لێ ده‌كرێت له‌و وڵاتانه‌ی كه دیموكراتین بۆ دانانی ده‌ستوری هه‌میشه‌یی وڵاته‌كه‌یان،چونكه ئیراده‌ی گه‌ل تاكه هۆكاری كاریگه‌ره له‌ده‌ركه‌وتن و هێنانه‌دی ئه‌م پرۆسه‌یه.\nنموونه‌ی ئه‌و ده‌ستورانه له1851 فه‌رنسا كه پرۆژه یاسای ده‌ستوری ئه‌و كاته‌یان داناو پرانسیپه بنه‌ره‌تیه‌كانی ناپلیۆنیان خسته ناوده‌ستوره‌كه‌یانه‌وه له ڕێگه‌ی ئه‌نجامدانی ڕاپرسی .\nله‌لایه‌ن گه‌له‌وه په‌سه‌ندكرا، و‌ده‌ستوری میسر كه‌له ساڵی1956 دانرا حكومه‌تی میسری لیژنه‌ی حكومی پێكهێنا بۆ دانانی پرۆژه یاسای ده‌ستوری پاشان ئه‌و پرۆژه‌یاسا ده‌ستورییه خرایه به‌رده‌ستی گه‌ل و ڕاپرسی بۆ ئه‌نجامداو ئه‌نجامه‌كه‌ی په‌سه‌ندكردی پرۆژه یاسا ده‌ستوریه‌كه بوو له‌ئه‌نجامدانی بوو به‌ده‌ستوری میسر،ده‌ستوری عێراق له 2005 له‌پاش ئه‌نجامدانی ڕاپرسی بوو به‌ده‌ستوری په‌سه‌ندكراو.\nئه‌م جۆره له ڕاپرسی له هه‌ندێك له‌ده‌ستوره‌كاندا ده‌ق له‌سه‌رئه‌نجامدانی هاتووه‌بۆ راستكردنه‌وه‌ی ئه‌حكامه‌كانی، وه یاخود بابه‌تی ڕاپرسی كروتكراوه‌ته‌وه له‌راستكردنه‌وه‌ی به‌ندێكی ده‌ستور ئه‌نجامدانی ڕاپرسی راستكردنه‌وه‌ی كردوه به‌ناچاری و ده‌بێت ئه‌نجام بدرێت له‌به‌رئه‌وه ده‌سه‌ڵات راده‌سپێردرێ به‌ده‌قی ده‌ستوری كه ده‌بێت ڕاپرسی ئه‌نجام بدرێت بۆ راستكردنه‌وه‌ی به‌نده ده‌ستورییه‌كه‌و ده‌سه‌ڵات له‌م بارودۆخه‌دا هیچ بژارده‌یه‌كی تری له‌به‌ر ده‌ستدانیه.\nبه‌ڵام له‌هه‌ندێك له ده‌ستوره‌كانی تردا ڕه‌گه‌زی ناچاركردن نیه به‌و پێیه‌ی ئه‌م بابه‌ته ئه‌نجامدانی ڕاپرسی بۆ راستكردنه‌وه جێهێڵراوه بۆ ده‌سه‌ڵاتی تایبه‌تمه‌ند، ئه‌گه‌ر به‌پێویستی بزانێت هه‌ستێت به‌ئه‌نجامدانی ڕاپرسی بۆ راستكردنه‌وه‌ی ماده‌ده‌ستورییه‌كه یاخود ئه‌و ده‌سه‌ڵاته تایبه‌تمه‌نده ڕێگایه‌كی تر بگرێته‌وه بۆ راستكردنه‌وه‌ی هه‌ڵه ده‌ستورییه‌كه، هه‌ر بۆیه ئه‌م ڕێگایه ناوی لێنراوه ڕاپرسی راستكردنه‌وه ئاره‌زوومه‌ندانه‌یه، وه ده‌كرێت ڕاپرسی ئاره‌زوومه‌ندانه بێت له‌لایه‌ن سه‌رۆكی وڵاته‌وه یان ئه‌نجوومه‌نی نوێنه‌رانه‌وه، یان له‌لایه‌ن هاوڵاتیانه‌وه.\nهه‌روه‌ك له ده‌ستوری نه‌مسا دا هاتووه‌كه له 1920 ده‌رچووه له‌ماده‌ی(44) به‌وپێیه‌ی كه ده‌ڵێت:(بأن كل تعدیل دستوری یقره البرلمان الاتحادی یعرض علی الاستفتا‌ء الشعبی قبل إصداره إذا طلب ثلاث أعضاء البرلمان ذلك). واته هه‌موو راستكردنه‌وه‌یه‌كی ده‌ستوری په‌رله‌مانی یه‌كگرتوو بڕیاری لێده‌دات كه بخرێته‌به‌رده‌می گه‌ل بۆ ئه‌نجامدانی ڕاپرسی به‌رله‌ده‌رچوونی ئه‌گه‌ر سێ ئه‌ندام په‌رله‌مان داوای ئه‌وه بكات . \nدووه‌م: ڕاپرسی یاسادانان:\nمه‌به‌ست لێی خستنه‌ڕووی پرۆژه‌یه‌كی یاسایی بۆبه‌رده‌ستی ده‌نگده‌ران بۆ ئه‌وه‌ی بڕیاری لێ بده‌ن به‌وه‌ی كه په‌سه‌ندی ده‌كه‌ن یان ره‌تیده‌كه‌نه‌وه، جا له‌وانه‌یه ئه‌و پرۆژه یاسایه پێكهاتبێ له‌ده‌قێكی یاسایی یان زیاتر، كه زانایان دابه‌شیان كردووه به دووبه‌شه‌وه، ئه‌وانیش ڕاپرسی مۆڵه‌ت وه‌رگرتن، ئایا گه‌ل مۆڵه‌ت ده‌دات پرۆژه یاساكه ده‌ربكرێت یان نا، و ڕاپرسی په‌سه‌ندكردن یاخود ره‌تكردنه‌وه،له‌یه‌كه‌میاندا ده‌سه‌ڵات له ڕووی پرنسیپه‌وه مۆڵه‌ت له ده‌نگده‌ران وه‌رده‌گرێت كه ته‌نها بیرۆكه‌ی پرۆژه یاساكه ده‌خاته به‌رده‌ستی گه‌ل بۆ په‌سه‌ندكردن یاخود ره‌تكردنه‌وه‌ی، ئه‌مه‌ش هه‌روه‌ك ئه‌و رێكارانه وایه‌له ڕاپرسی پێشوه‌خت ئه‌نجام ده‌درا ته‌نها جیاوازییان ئه‌وه‌یه ڕاپرسی مۆڵه‌ت وه‌رگرتن له بواری یاسایی دا ئه‌نجام ده‌درێت به‌ڵام ڕاپرسی پێش وه‌خت له‌زۆربه‌ی بواره‌كاندا ئه‌نجام ده‌درێت به نمونه له‌بواری سیاسی دا به‌ڵام ڕاپرسی په‌سه‌ندكردن له‌كاتێكدا ده‌خرێته به‌رده‌ستی گه‌ل كه پرۆژه یاسایه‌ك ئاماده‌كراوه و دارشتنی بۆكراوه و سیاغه‌ی كۆتایشی بۆكراوه‌و ته‌نها ماوه له‌سه‌ر ڕاپرسیه‌كه ؛ ئایا گه‌ل په‌سه‌ندی ده‌كات یان ره‌تیده‌كاته‌وه له‌حاڵه‌تی په‌سه‌ندكردن به‌ده‌نگی زۆرینه ڕاسته‌وخۆ ده‌چێته بواری جێبه‌جێكردنه‌وه.كه‌به‌هه‌مان شێوه‌ی ڕاپرسی پاش وه‌خت دێت به‌ڵام وه‌ك باسكرا، ئه‌مه‌یان ته‌نها له‌بواری یاسایی دا ده‌د‌رێت.\nله‌حاڵه‌تی یه‌كه‌مدا یاساكه یان پرۆژه یاساكه ناگه‌رێته‌وه بۆ ڕاپرسی جارێكی تر بڕیاری گه‌ل چی بوو ده‌بێت ئه‌نجوومه‌نی نوێنه‌ران ئه‌وه‌په‌سه‌ند بكات و بڕیاری له‌سه‌ر بدات.\nزۆرێك له‌ده‌ستوره‌كان به‌م جۆره ڕاپرسییه‌یان وه‌رگرتووه وكاری پێده‌كه‌ن له‌ناویاندا ده‌ستوری مه‌غریب له ساڵی 1996 ده‌رچووه له‌به‌شی شه‌ست و نۆیه‌می ده‌ستوره‌كه‌دا ده‌قی له‌سه‌رداوه‌و مافی ئه‌وه‌ی داوه به مه‌لیك، كه هه‌رپرۆژه‌یه‌كی یاسایی یان هه‌ریاسایه‌ك بخاته به‌رده‌ستی گه‌ل بۆ ئه‌وه‌ی بڕیاری له‌سه‌ر بده‌ن و ئه‌نجامی ڕاپرسیه‌كه‌ش هه‌ر شتێك بێت پابه‌ندی بۆ هه‌مووان دروست ده‌كات و ده‌بێت جێبه‌جێبكرێت.\nڕاپرسی ده‌ستورو یاسادانان هه‌ردوو جۆره‌كه‌یان به‌هه‌موو لقه‌كانیه‌وه، گرنگیه‌كی گه‌وره‌ی هه‌یه بۆ ئه‌م مه‌به‌سته پێویسته به‌ووردی لێكۆڵینه‌وه له‌باره‌یانه‌وه ئه‌نجام بدرێت له‌لایه‌ن یاسادانه‌رانه‌وه به‌له‌به‌رچاوگرتنی ئه‌وه‌ی، كه په‌یره‌وكردنیان زۆر له‌دامه‌زراوه‌ی ده‌ستوری وده‌ر‌كردنی یاسادا وه یاخود له‌راستكردنه‌وه‌ی یاساكاندا.\nلێره‌دا پرسیارێك دێته ئاراوه، كه په‌یوه‌سته به ڕاپرسی له‌سه‌ر یاساكان، ئایا هه‌ریاسایه‌ك، كه‌ده‌رده‌چێت گونجاوه بخرێته ڕاپرسی گه‌له‌وه، یان نا؟.\nو/ له‌راستی دا هه‌ندێك یاسا كه ده‌رده‌چێت، ناكرێت بخرێته به‌رده‌ستی گه‌ل بۆ ڕاپرسیكردن له‌سه‌ری له‌لایه‌ن گه‌له‌وه، له‌به‌رئه‌وه‌ی ده‌كه‌وێته چوارچێوه‌ی كاری په‌ر‌له‌مانه‌وه له‌به‌ر ئه‌وه‌ی یاساكه تایبه‌تمه‌ندی هه‌یه و په‌یوه‌ندی به‌بابه‌ته ئاڵۆزه‌كانه‌وه‌هه‌یه. هاوڵاتی ئاسایی ناتوانێت ڕای خۆی له‌باره‌وه بدات یان ئه‌و بابه‌ته په‌یوه‌سته به بیروباوه‌ڕی ئایینه‌وه یاخود بابه‌تێكی هونه‌ری رووته‌وه پێویستی به زانیاری و شاره‌زایی و پیشه‌وه‌هه‌یه، ده‌كه‌وێته چوارچێوه‌ی كاری هیئه قه‌زاییه‌كانه‌وه وه‌یان بابه‌ته‌كه په‌یوه‌سته به وه‌رگرتنی ڕێوشوێنی پارێزگاری له ئاسایش و سیسته‌می حوكڕانی و هاوڵاتی وه‌ك پێویست له‌وبابه‌تانه‌دا زانیاری نیه‌و ناتوانێت ڕای خۆی بدات له‌باره‌یانه‌وه.


رووسیا سیستمی به‌رگریی مووشه‌كیی S-400ـی ره‌وانه‌ی چین كرد\nله‌چوارچێوه‌ی ئه‌و رێككه‌وتنه‌ی له 2014دا، چین به مه‌به‌ستی كڕینی سیستمی به‌رگریی مووشه‌كیی S-400 له‌گه‌ڵ رووسیا واژووی كرد، ناردنی سیستمه‌كه بۆ ئه‌و وڵاته ده‌ستیپێكرد.\nبه پێی روونكردنه‌وه‌ی سه‌رچاوه‌یه‌ك له پیشه‌سازیی سه‌ربازیی رووسیاوه كه ناوی خۆی ئاشكرانه‌كردووه بۆ میدیاكانی رووسیا، له‌چوارچێوه‌ی ئه‌و رێككه‌وتنه‌ی ساڵی 2014 واژووكراوه، گواستنه‌وه‌ی سیستمی به‌رگریی مووشه‌كیی S-400 له رووسیاوه بۆ چین ده‌ستیپێكردووه.\nسه‌رچاوه‌كه ئاماژه‌ی به‌وه داوه، له‌و چوارچێوه‌یه‌دا یه‌كه‌یه‌كی كۆنترۆڵ، یه‌كه‌یه‌كی رادار و پێداویستیی وزه و پارچه‌ی یه‌ده‌گی سیستمه‌كه‌ش ده‌نێردرێن بۆ چین و رایگه‌یاندووه، "به پێی ئه‌و رێككه‌وتنه‌ی له‌گه‌ڵ چین واژووكراوه، گواستنه‌وه‌ی ته‌كنه‌لۆجیا و به‌رهه‌مهێنانی خاوه‌ن بڕوانامه بۆ سیستمه‌كان له پلاندا نییه".\nبه‌و گرێبه‌سته‌ی له 2014دا له‌گه‌ڵ رووسیا واژووی كرد، چین بووه یه‌كه‌م كڕیاری نێوده‌وڵه‌تیی سیستمی به‌رگریی S-400 و دووه‌م كڕیاریش توركیا بوو كه له كۆتاییه‌كانی ساڵی رابردوودا گرێبه‌ستی كڕینی دوو دانه له‌و سیستمه‌ی له‌گه‌ڵ رووسیا واژوو كرد.\nسیستمی به‌رگریی مووشه‌كیی S-400 له ئێستادا ته‌نها له لای سوپای رووسیا هه‌یه و له‌به‌رنامه‌دایه دوای چین و توركیا، بۆ هیندستان و سعوودیه‌شی بنێرن.


خراپترین دەستپێک… زیدان لە بێتوانایی تیپەکەی نیگەرانە – تۆڕی میدیایی خەڵک\n2020/11/29 - 1:48 PM\nپاش شکستەکەیان لەسەر دەستی یانەی ئالاڤێس، زیندین زیدان ڕاهێنەری یانەی ڕیاڵ مەدریدی ئیسپانی ڕایگەیاند؛ نیگەرانە لە بێتوانایی تیپەکەی و ئەنجامیان بەرامبەر یانە ئسپانییەکەش کە بە 2 -1 دۆڕان بە سەرەتایەکی خراپ ناو دەبات .\nملخص ثنائية "ألافيس" في شباك "ريال مدريد".👇⚽🎬#RealMadridAlaves 1-2 pic.twitter.com/TjwONTBPns\nوا چاوەڕوان دەکرا دوای بردنەوەی بە 2 – 0 لەیانەی ئینتەر میلان لەخولی یانە پاڵەوانەکان، یاریزانانی یانەی شاهانە بەو پەڕی متمانەوە یاری بکەن و تامی شکست بە ئالاڤێس بچێژن، بەڵام لۆکاس پێرێز، لە دەستپێکی یارییەکەدا گورزی وەشاند و بە لێدانی سزا گۆڵێکی لە ڕیاڵ مەدرید تۆمار کرد.\nپاش ئەو گۆڵە چاند جارێک نزیک بوو تۆڕی گۆڵی ریاڵ بهەژێت کاتێک پێرێز بەربەستی بەرگریکارانی شکاند، بەڵام گۆڵپارێز تیبۆ کۆرتوا تیپەکەی رزگار کرد.\nهەڵەی گۆڵپارێزەکەی ڕیاڵ لەسەرەتای نیوەی دووەمدا دۆخێکی کارەساتباری خوڵقاند لە کاتی گەڕانەوەی تۆپدا، کە یاریزان خۆسێلۆی هێرشبەر بە خێرایی سوودی لەو گێڕانەوەی تۆپە بینی و لەسەر تۆپەکە ئامادە بوو توانی بە ئاسانی گۆڵی دووەم بۆ یانەکەی تۆمار بکات .\nسەبارەت بە شکستەکەیان، زیدانی ڕاهێنەر، وتی:”هیچ ڕونکردنەوەیەکم نییە، شکستەکە هیچ پەیوەندی بە رەفتارو ئەدای باشی هەفتەی رابردوومان نییە، ئەمە خراپترین دەستپێکی وەرزەکەمانە”.\nئەو ڕاهێنەرە فەرەنسییە وتیشی ” نەمانتوانی ئاراستەی یارییەکە بگۆڕین، هەر ئەوەشە کە زۆر بێزاری کردووم، لەنیوەی دووەمدا کەمێک باشتر بووین ، بەڵام ئەوەی کردمان بەس نەبوو ، زۆرمان نەکرد بۆ گۆڕینی یارییەکە لەبەرژەوەندی خۆمان “.\nیانەی ریاڵ مەدرید، بە هۆی پێکانەوە شەش یاریزانی لە دەستداوە، کە لەنێویاندا سیرجیۆ رامۆس و کەریم بنزیمە و ئێدن هارازد، هەن .\nبە وتەی زیدان؛ پاش گەڕانەوەی یاریزانە پێکراوەکانی پێشبینی دەکات توانای تیپەکەی باش بێت و بگەڕێنەوە سەر تۆماری ئەنجامە باشەکانیان.\nوتیشی:” بەدوای بیانوودا ناگەڕێین، بەڵام ئەمە ڕاستییەکە، پێکانی یاریزانەکانمان کاریگەریی هەیە لەسەر توانای تیپەکە”.


سه‌ردانه‌که‌ی زه‌ریف بۆ هه‌رێم، هه‌نگاوێک بۆ به‌هێزبوونی په‌یوه‌ندییه‌کان - جام کوردی\nکۆماری ئیسلامی ئێران و هه‌رێمی کوردستانی عێراق په‌یوه‌ندییه‌کی کۆن و مێژووییان پێکه‌وه هه‌یه، بوونی سنورێکی به‌رفراوانی هاوبه‌ش به‌ستێنی گه‌شه‌پێدانی ئه‌م په‌یوه‌ندییانه‌ی دابین کردووه، ئه‌مه‌ش له کاتێکدایه که به‌رپرسانی باڵای هه‌ر دوو لا ویست و ئیراده‌ی خۆیان بۆ گه‌یشتن به‌م مه‌به‌سته پیشان داوه.\nئێران له پاش ڕووخانی ده‌سه‌ڵاتی سه‌دامی دیکتاتۆر به کردنه‌وه‌ی دوو کۆنسووڵخانه له شاره‌کانی هه‌ولێر و سلێمانی گرنگییه‌کی زیاتری به هه‌رێمی کوردستان داوه، ئه‌مه‌ش جیا له واقیعی نوێی سیاسی ئه‌م ناوچه‌یه بۆ ئه‌و په‌یوه‌ندییه مێژوویی و کۆنه ده‌گه‌ڕێته‌وه که له نێوان ئێران و برایانی کوردی عێراقی هه‌بوو. ئه‌گه‌ر بۆ ساڵانی شه‌ڕی سه‌دام له دژی ئێران و کورده‌کانی عێراق بگه‌ڕێینه‌وه، ده‌بینین که هه‌ر دوو لا له سه‌نگه‌رێکی هاوبه‌شدا دژ به‌و دیکتاتۆره خوێنمژه شه‌ڕیان کردووه، هه‌روه‌ها کاتێک که سه‌دام هێرشی کیمیاوی کرده سه‌ر هه‌ڵه‌بجه و به هه‌زاران که‌س له دانیشتووانی بێ تاوانی ئه‌م شاره‌ی کرده قوربانی، ئه‌وه کۆماری ئیسلامی ئێران بوو که باوه‌شی بۆ لێقه‌وماوانی ئه‌و تاوانه‌ی سه‌دام کرده‌وه و گه‌ل و حکومه‌ت له ئێران پێکه‌وه به میوانداری خۆیان زامی هه‌ڵه‌بجه‌ییه‌کانیان ساڕێژ کرد و هه‌ر ئێستاش ئه‌وه بووه‌ته هه‌وێنی په‌یوه‌ندییه‌کی به‌هێز که ده‌ستی هیچ ناحه‌ز و تێکده‌رێک ناتوانێت زیان به‌م په‌یوه‌ندییانه بگه‌ێنێت.\nله ڕووی ئابوریشه‌وه بوونی چه‌ندین خاڵی سنوری هاوبه‌ش وایکردووه که ڕێژه‌یه‌کی زۆر له ئاڵوگۆڕه بازرگانییه‌کان له نێوان ئێران و هه‌رێمی کوردستاندا هه‌بێت، پێویستی هه‌رێمی کوردستان به کاڵا و به‌رهه‌مه‌کانی ئێران داهاتووی ئه‌م په‌یوه‌ندییانه ده‌سته‌به‌ر ده‌کات. کاڵای ئێران به نرخێکی گونجاو و له ماوه‌یه‌کی که‌مدا ده‌گاته ده‌ستی به‌کارهێنه‌رانی هه‌رێمی کوردستان و ئه‌مه‌ش تێچوویه‌کی که‌متری بۆ ئه‌وان ده‌بێت به‌راورد به‌و کاڵا و به‌رهه‌مانه‌ی که له وڵاتانی دیکه‌وه هاورده‌ی هه‌رێم بکرێت.\nئێستا که ئێران ڕووبه‌ڕووی گه‌مارۆ زاڵمانه‌کانی ئه‌مریکا بووه‌ته‌وه، حکومه‌تی ئه‌مریکا گوشارێکی زۆری خستووه‌ته سه‌ر حکومه‌تی به‌غدا به‌و ئامانجه‌ی که کاریگه‌ری له سه‌ر په‌یوه‌ندییه دووقۆڵییه‌کانی نێوان ئه‌م دوو وڵاته دابنێت، وه‌ڵامدانه‌وه‌ی حکومه‌تی به‌غدا بۆ داواکارییه ناڕه‌واکانی ئه‌مریکا به شکستێکی گه‌وره بۆ تره‌مپ و تیمه توندڕۆکه‌ی داده‌نرێت. ده‌سه‌ڵاتدارانی عێراق به‌و ڕاستییه گه‌یشتوون که هیچ هێزێک ناتوانێت زیان به په‌یوه‌ندییه‌کانی ئه‌م وڵاته و ئێران بگه‌ێنێت، ئێران و عێراق دوو وڵاتی دراوسێن و بۆ داهاتووش پێکه‌وه ده‌مێننه‌وه، ئه‌مریکا چۆن ده‌توانێت ئه‌م په‌یوه‌ندییانه بپچڕێنێت؟ سه‌رۆک وه‌زیرانی عێراق ڕایگه‌یاندووه که وڵاته‌که‌ی نابێته به‌شێک له سیسته‌می گه‌مارۆکانی ئه‌مریکا.\nحکومه‌تی هه‌رێمی کوردستانیش سیاسه‌تێکی گرنگی تایبه‌ت به گه‌مارۆکانی ئه‌مریکا له دژی ئێران په‌یره‌و کردووه، جیا له‌وه‌ی که هه‌رێم له گرنگی په‌یوه‌ندییه‌کانی له گه‌ڵ تاران تێگه‌یشتووه، ڕاشیگه‌یاندووه که هه‌ولێر پابه‌ندی ئه‌و بڕیارانه‌ی حکومه‌تی به‌غدا تایبه‌ت به گه‌مارۆکانی ئه‌مریکا له دژی ئێران ده‌بێت، به پێی هه‌ڵوێستی فه‌رمی به‌غداش چاوه‌ڕوان ده‌کرێت هه‌ولێر به هه‌مان شێوه بیر له داهاتووی په‌یوه‌ندییه‌کانی له گه‌ڵ تاران بکاته‌وه.\nسه‌ردانه‌که‌ی محه‌ممه‌د جه‌واد زه‌ریف بۆ عێراق و هه‌رێمی کوردستان لاپه‌ڕه‌یه‌کی دیکه‌ی له په‌یوه‌ندییه‌کانی نێوان هه‌ر دوو وڵات ده‌کاته‌وه، زه‌ریف دیپلۆماتکارێکی سه‌رکه‌وتووه و به‌م سه‌ردانه‌ی جوڵه‌یه‌کی دیکه به په‌یوه‌ندییه‌کان له سه‌رجه‌م بواره‌کاندا ده‌به‌خشێت. ئه‌نجامی ئه‌م سه‌ردانه‌ش له داهاتوودا ڕوونیده‌کاته‌وه که هاتنه‌که‌ی پۆمپیۆی وه‌زیری ده‌ره‌وه‌ی ئه‌مریکا و هه‌وڵه‌کانی بۆ کاریگه‌ری له سه‌ر په‌یوه‌ندییه‌کانی به‌غدا و هه‌ولێر له گه‌ڵ تاران هیچ ده‌سکه‌وتێکی نابێت.\nزه‌ریف کوردستان عێراق